Mongol: Penunggang Atau Toleransi Agama?

Bagaimana satu ketumbukan pasukan ten-tera yang bermula dengan hanya seramai kira-kira 100,000 pejuang nomad berperisai ringan yang dilengkapi dengan busur dan anak pa-nah berupaya menewaskan hampir setiap pasukan ten-tera pihak lain yang menentang mereka? Sejarah mencatatkan sebilangan besar mu-suh ten-tera Mongol mengatasi mereka dengan jumlah ratusan atau ribuan as-kar.

Lalu, bagaimana ten-tera Mongol masih mampu meneruskan kemenangan melawan kelaziman tersebut? Jika kita teliti cara hidup bangsa Mongol itu sendiri, gabungan latihan, taktik, disiplin, kecerdasan dan taktikal baru dan sifat semulajadi mereka yang sentiasa mahu menyesuaikan diri dengan sebarang perkara baru memberikan ten-tera Mongol kelebihan dari segi kekuatan dalam menentang pasukan yang lebih perlahan dan lebih berat pada masa itu.

Ten-tera Mongol sememangnya tidak kebal dan pernah ditewaskan dalam beberapa pertem-puran, namun mereka biasanyaa akan kembali berpe-rang lagi pada waktu yang lain untuk menang dalam pertem-puran buat kali kedua.

Ia kerana mereka tidak berundur begitu saja dan membiarkan kekalahan terus menghantui mereka, sebaliknya mereka akan melakukan ‘post-mortem’ kekalahan dan mengkaji taktikal tem-pur pihak mu-suh. Mongol hanya gagal semasa era Kublai Khan memerintah Dinasti Yuan di China, di mana mereka tewas berulang kali, bahkan berturut-turut dalam setiap kempen di Jepun, Dai Viet dan Champa, serta Singhasari.

Berbeza pada era yang lain, terutamanya semasa awal kema-tian Genghis Khan, apa yang dilihat oleh ten-tera Eropah dan Timur Tengah sebagai satu kelemahan sebenarnya adalah beratus kekuatan terdapat dalam ten-tera Mongol: kuda mereka yang jauh lebih kecil dan tangkas berbanding kuda pihak lawan yang dilengkapi dengan perisai berat.

Busur majmuk ringan yang digunakan oleh pemanah Mongol memiliki jarak dan daya kekuatan yang luar biasa, anak pa-nah mampu menembusi perisai besi pada jarak dekat.

Orang Mongol diwajibkan mahir menunggang pada usia muda, dan haruslah mahir berburu sebaik saja mereka sudah biasa memegang busur. Kuda Mongol dan penunggangnya sama kuat, tangkas dan lasak dengan daya ketahanan yang tinggi.

Ten-tera Mongol berterusan melatih pasukan ten-tera dalam konsep putaran, formasi dan taktik muslihat. Mereka dilatih dalam seberapa banyak situasi yang mampu mereka fikirkan agar mereka mampu bertindak balas dengan cepat dan yakin terhadap apa jua taktik mu-suh yang bakal dihadapi dan bentuk muka bumi.

Keutamaan sayap ten-tera Mongol adalah as-kar pemanah berkuda yang menggunakan busur majmuk terbuat dari tanduk, kayu dan tendon. Jangkauan busur mereka tiada tandingan dari segi kekuatan dan ketepatan, dan pemanah Mongol mampu menembak dalam posisi dan arah mana sekali pun. Bahkan mereka mahir membidik sasaran yang sedang mengejar mereka di belakang ketika sedang menunggang kuda.

Para pemanah menjadi faktor penting yang memungkinkan keberkesanan dalam kebanyakan taktik Mongol di medan tem-pur, seperti menunggang secara mengelilingi kubu dalam dua barisan mengikut arah yang bertentangan untuk mengepung pihak mu-suh sambil menghujani mu-suh di dalam kubu dengan se-rangan beribu-ribu anak pa-nah menghujani mu-suh, ia satu strategi yang mampu membu-nuh ramai as-kar mu-suh dan kuda dari kejauhan.

Setiap as-kar mendapat bahagian masing-masing dari semua harta rampasan yang diperoleh. Pahlawan Mongol berpe-rang di bawah disiplin yang amat ketat, dan setiap as-kar tanpa mengira pangkat akan patuh kepada ketetapan ini baik mereka itu dari seorang panglima tertinggi hinggalah ten-tera paling rendah.

Namun itu semua hanyalah berkesan semasa mereka berada di tengah-tengah medan pertem-puran sahaja, bahkan mereka perlu melaksanakannya secara ke-jam. Tetapi bagaimana Mongol memastikan kedudukan mereka di peringkat pentadbiran kekal tanpa sebarang ancaman di sekeliling mereka?

Salah satu jawapannya adalah AGAMA.

Bangsa Mongol sejak dahulu lagi berpegang kepada kepercayaan Tengrisme, yang dikongsi bersama dengan beberapa kaum nomad yang lain seperti Turkik. Ia merupakan sejenis sistem kepercayaan kedukunan yang sentiasa menghargai alam semulajadi.

Tengrisme bermaksud suatu amalan yang menghormati roh atau dewa. Di sebahagian Turki moden dan Kyrgyzstan, istilah Tengrisme disebut sebagai Tengricilik atau Göktanrı dini (agama Tuhan Langit); Gök (langit) dan Tanrı (Tuhan) adalah perkataan Turki yang dianggap selaras dengan perkataan Mongol iaitu Khukh (Biru) dan Tengeri (langit).

Shamanisme adalah salah satu cabang kepercayaan animisme, yang mempercayai bahawa segala sesuatu kejadian alam memiliki inti pati kerohanian, termasuk batu, air dan tumbuh-tumbuhan. Manusia adalah makhluk yang hidup di alam semangat / kuasa / dewa, dengan Semangat Teragung adalah Koke Mongke Tengri, Syurga/Langit Biru Abadi, dan Dewa Bumi.

Semangat-semangat langit, tanah, air, tumbuhan, batu, nenek moyang dan haiwan ini amat dihormati. Tengrisme mempunyai tiga prinsip utama: menjaga dan menghormati roh, mempunyai tanggungjawab peribadi dan menjaga keharmonian di antara semua elemen persekitaran, masyarakat, dan diri sendiri.

Apabila suatu masalah atau ben-cana timbul, mereka percaya bahawa itu bermaksud semua pantang larang itu tidak seimbang dan seorang lelaki atau wanita yang dianggap suci seperti seorang dukun akan dipanggil untuk memperbaiki keadaan.

Pengasas Empayar Mongol, Genghis Khan, adalah seorang yang sangat berminat dengan semua agama. Kerana itu kebanyakan orang Mongol mengamalkan budaya pluralisme, contohnya mengamalkan ritual kedukunan namun pada masa yang sama mereka mengamalkan ibadat keagamaan yang lain.

Hülagu Khan misalnya, beliau mengahwini seorang wanita Kristian Nestorian, walau bagaimanapun mereka juga mengamalkan kepercayaan Tengrisme. Ketika bangsa Mongol mula menak-luki tanah dan kerajaan asing di sekitar mereka, Genghis dan penasihatnya menetapkan budaya toleransi beragama sebagai salah satu dasar pemerintahan.

Bagi mereka, daripada memu-suhi bangsa yang sudah sedia tertekan akibat ditak-luk dengan menekan lagi kepercayaan agama mereka, pemerintah Mongol memilih untuk mengecualikan para pemimpin keagamaan dari sebarang cukai dan membenarkan ibadat mana-mana agama diamalkan secara bebas sama ada agama Buddha, Kristiani Nestorian, Manichaeisme, Taoisme atau Islam.

Dasar ini memastikan mereka boleh memerintah dengan lebih mudah di wilayah yang ditak-luki.

Genghis Khan dan keturunannya sentiasa melantik orang-orang Buddha dan Muslim dalam pentadbiran mereka, kebiasaannya orang Islam akan dilantik sebagai ketua jurutera untuk membina jentera pengepungan yang digunakan dalam pe-rang. Genghis bahkan mempunyai penasihat terdekat yang berpegang kepada kepercayaan agama yang berbeza dengannya.

Oleh itu, bagi orang Mongol, toleransi beragama bukan hanya sekadar satu dasar pemerintahan, tetapi ia juga telah menjadi cara hidup mereka. Pemimpin Mongol kadangkala menjemput para pemimpin agama yang berbeza untuk hadir dalam forum perdebatan antara satu sama lain sebagai kaedah untuk meneroka dan mempelajari pelbagai agama di bawah pemerintahan mereka.

Ketika Ögedei Khan membina ibu kota Mongol di Karakorum, dia mengizinkan para pemimpin agama untuk membina masjid, gereja, lamera dan kuil untuk bagi kegunaan ibadat penganut masing-masing.

Ketika kemuncak zamannya, Empayar Mongol membentang dari Lautan Pasifik ke Laut Mediterranean dan menggabungkan pelbagai bangsa dan agama. Tadbir urus tanah yang besar ini tidak akan dapat dilaksanakan tanpa dasar toleransi beragama Mongol.

Khan Agung dan Khan-khan Ulus semuanya mematuhi dasar ini, walaupun mereka telah berpecah belah dan memeluk agama atau kepercayaan lain. Mahmud Gazan, Khan dari negeri Ilkhanat di Iran, misalnya, memeluk agama Islam pada tahun 1295. Kublai Khan mengamalkan agama Buddha, tetapi membiarkan semua orang yang diperintahnya bebas mengamalkan agama mereka sendiri.

Bangsa Mongol adalah kumpulan nomad yang bergantung pada hubungan sekutunya dengan bangsa yang lain. Sejarah melukiskan mereka sebagai bangsa yang sangat mahir dalam strategi keten-teraan, tetapi sangat bertolak ansur dari segi keagamaan. Khan-khan Mongol mungkin menindas dan mengawal aspek-aspek utama kehidupan masyarakat di bawah mereka, tetapi mereka sangat bertoleransi dalam agama.

Mereka menyembah dewa Tengri yang mereka percayai dan pada masa yang sama sentiasa menyokong pelbagai amalan keagamaan dan menerapkan pelbagai ritual dan kelaziman dari rakyat yang dibawah pemerintahan mereka.

Sejarawan orientalis sering mengambil jalan mudah dengan mendakwa Mongol bertoleransi dengan agama kerana pemerintahan akan lebih mudah dengan cara itu; ini kurang tepat.

Para pemerintah Mongol lebih cenderung bersikap strategik dalam bertoleransi dalam hal agama kerana ia menghasilkan lebih banyak manfaat daripada mereka berusaha menekan rakyatnya dengan melarang amalan fahaman agama yang lain.

Benar, bersikap toleransi terhadap agama lebih mudah, tetapi Mongol menggunakan toleransi beragama sebagai taktik untuk berjaya dan berkembang maju di Asia. Dengan toleransi dalam agama, pemerintah Mongol mengeratkan lagi hubungan mereka dengan pelbagai kumpulan agama, yang mana hasilnya akan mewujudkan peluang bermanfaat bagi mereka, dan akhirnya menyatukan Asia Timur dan Barat.

Toleransi juga memberikan Mongol sekutu yang kuat. Sekiranya Mongol hanya menerima satu agama, kumpulan agama yang lain mungkin akan mengalihkan sokongan dari Empayar Mongol dan kepercayaan akan hilang lalu menyebabkan kekacauan meletus. Mongol percaya dengan tidak memilih satu agama untuk dijadikan agama rasmi mereka, mereka akan meraih banyak kesetiaan dari pelbagai bangsa di seluruh Asia.

Orang Mongol juga menerapkan berbagai amalan dan kepercayaan untuk mendapat sokongan dari kumpulan agama yang berlainan, dan dengan mengisytiharkan hanya satu sahaja agama pegangan mereka, ia dikhuatiri akan menghalang mereka untuk mengamalkan ritual kepercayaan lain.

Kepercayaan terharap ramalan dukun bahawa mereka telah menerima mandat dari syurga untuk menak-luki seluruh dunia, dan dengan menganut agama yang lain, ia bererti mereka telah kehilangan identiti asli mereka. Memandangkan kaedah bertoleransi dengan agama berjalan agak lancar bagi mereka, orang-orang Mongol percaya, sedikit saja gangguan boleh mengalahkan mereka sekaligus menghilang mandat bangsa mereka sebagai pemerintah.

Maka, dengan tidak terikat pada satu agama, Mongol berupaya menjalinkan hubungan dengan pelbagai kumpulan agama dan mendapatkan sokongan mereka tanpa perlu risau tentang kon-flik etika di antara mereka.

Percampuran sosial, linguistik, keagamaan, dan budaya di China adalah yang paling rumit. Pihak sekutu harus dijaga demi memulihara kedamaian: yang bermaksud orang Mongol tidak boleh mengisytiharkan kepercayaan agama mereka.

Para pemerintah ketika zaman pra-Mongol memiliki pendekatan yang berbeza mengenai kaedah untuk menguruskan diversiti kaum dan kepelbagaian agama di China, jika menentang, kau akan ma-ti; jika bekerjasama, kau akan mendapat manfaat.

Para pemerintah era Mongol menolak budaya menekan begini apabila mereka menyedari bahawa lebih baik mereka membiarkan rakyat menguruskan hak kepercayaan masing-masing, sekaligus Mongol boleh mendapatkan kembali sokongan dari wilayah mereka yang ditak-luki. Toleransi beragama amat penting dalam menyatukan wilayah pemerintahan dan mendapatkan sokongan kaum minoriti.

Para bangsawan Mongol sentiasa perlu berhati-hati dalam mengeluarkan setiap kenyataan umum kerana mereka tidak mahu terlepas cakap sebarang perkara yang salah dan boleh menyinggung perasaan kumpulan tertentu. Penerimaan dan toleransi mereka terhadap pelbagai agama haruslah membawa keuntungan terutamanya menarik sekutu-sekutu baru untuk menyokong mereka.

Kerana bangsa Mongol sebenarnya tidaklah besar sangat, mereka hanyalah sebuah federasi yang menjadi payung kepada berpuluh-puluh suku nomad yang berbeza-beza, dan Mongol juga memiliki sekutu dan disokong oleh berbagai kelompok dan bangsa di seluruh Asia.

Empayar Mongol sendiri akan memerlukan sebarang bantuan atau menuntut agar tindakan tertentu diambil bagi mendapatkan manfaat kepada diri mereka sendiri. Perikatan kumpulan agama memberikan Mongol sokongan dari seluruh Asia dan memperluaskan sumber kuasa mereka.

Toleransi beragama berfungsi seperti mata gergaji bagi Mongol, pemerintah Empayar Mongol boleh meminta sesuatu dari rakyat mereka, tetapi sebagai balasannya, mereka akhirnya akan memberikan ganjaran yang mewah di atas sumbangan mereka. Antara inisiatif yang dilaksanakan oleh Genghis Khan adalah memberikan pelepasan cukai kepada biara Buddha dan berbagai institusi agama lain.

Pemerintah Mongol sentiasa memenuhi keperluan para penyokong setia mereka, dan amalan ini boleh dikatakan hampir kepada satu bentuk rasuah yang terpilih, dan Mongol akan menggunakan hasil sumber penyokong mereka untuk kepentingan sendiri. Walaupun Mongol mengambil lebih banyak daripada mereka memberi, pelantikan yang diberikan kepada pelbagai tokoh dari berbagai agama telah membantu Mongol menyatukan rakyat dan membuatkan pemerintahan mereka lebih diterima.

Mongol turut melatih dan melantik pentadbiran kewangan Islam – suatu langkah yang membawa kepada hubungan baik dengan dunia Islam di luar China, khususnya dengan Parsi dan Asia Barat. Sekiranya Empayar Mongol mempunyai sekutu yang semuanya akan saling menyokong sesama mereka, maka risiko konflik akan berkurang hingga ke tahap minimum.

Empayar Mongol boleh memiliki akses ke setiap organisasi keagamaan dan etnik di seluruh Asia, dan mempergunakannya untuk keuntungan mereka sendiri. Mongol bertoleransi dalam agama kerana dengan cara itulah mereka berupaya memperkukuhkan lagi perjalanan mereka untuk berkuasa di seluruh Asia.

Toleransi keagamaan menyatukan Asia secara keseluruhan. Mongolia berada di tengah-tengah pusat kekuasaan di Asia, mereka mewakili pelbagai aspek budaya di China dan peradaban lain di sekitar Asia.

Oleh kerana mereka membawa masuk pelbagai orang yang berlainan bangsa ke dalam struktur pentadbiran mereka dan bertoleransi dengan pelbagai amalan dan kepercayaan, banyak pihak dari seluruh dunia beranggapan bahawa bangsa Mongol adalah bangsa yang menarik, dan ingin menjadikan keunggulan Empayar Mongol sebagai contoh dan model dalam budaya masing-masing.

Toleransi beragama adalah salah satu warisan positif peninggalan Empayar Mongol, namun amat jarang berlaku seperti sekarang. Antara tamadun terkemudian yang akan menyerap pelbagai tradisi dan sistem Mongol termasuk mengamalkan tradisi toleransi beragama ini adalah Empayar Turki Uthmaniyah, namun toleransi itu juga akhirnya menjadi salah satu punca kejatuhan empayar Turki berusia 600 tahun itu.

Sama ada mereka ini bertoleransi ataupun sekadar menjadi penunggang agama, tetapi ternyata tunggangan mereka berjaya memberi kelebihan sementara kepada Mongol.

RUJUKAN:

Dutch, Steven. (2014). The Mongols. University of Chicago.

Halperin, Charles. (2014). Russia in The Mongol Empire in Comparative Perspective. Harvard Journal of Asiatic Studies 43: JSTOR.Web.

Rossabi , Morris. (2014). The Mongols in World History | Asia Topics in World History. Columbia University.

Wei-chieh Tsai. Review of May, Timothy, (2012). The Mongol Con-quests in World History. H-W-ar, H-Net Reviews.


Span Buatan Dapat Menuai Uranium Untuk Kegunaan Kuasa Nuklear

Uranium
merupakan bahan utama dalam penjanaan kuasa nuclear – pembelahan nuklear (nuclear fission). Uranium boleh didapati
dalam jumlah yang sangat banyak dari kerak bumi. Sekitar 7.6 juta tan uranium
yang dapat dikorek. Air laut juga mengandungi uranium sekitar 4.5 bilion tan.

Walaupun
menggali uranium sudah cukup mudah, pasukan penyelidik dari Hainan University telah mencipta span
yang mampu menuai uranium dari air laut. Span dikenali dapat menyerap air
dengan baik. Pasukan penyelidik ini menggunakan proses yang sama untuk menyerap
uranium.

Span buatan ini diperbuat daripada buih melamin (melamine foam). Buih ini dicelup ke dalam larutan kimia yang membuatkan uranium mudah terikat. Selama 8 minggu, span buatan ini ditenggelamkan ke dalam 5 tan air laut.

Sebanyak 1.9 miligram uranium yang diserap untuk setiap 1 gram span. Selepas itu, span itu diperah dan uranium dapat dikeluarkan. Span tersebut kemudiannya dimasukkan semula ke dalam air laut. Keberkesanan span tersebut akan berkurangan setiap kali guna kerana ia juga menyerap bahan lain sukar untuk diperah keluar.

Tambah
lagi, span buatan ini lebih mudah terurai berbanding plastik yang biasa
digunakan oleh kaedah lain – menjadikan span ini lebih mesra alam. Namun,
kaedah span buatan lebih mahal berbanding kaedah galian buat masa ini.

RUJUKAN:


Kenali Perdana Menteri Yang Ke-9, Ismail Sabri

Sejak berlakunya Langkah Sheraton pada Februari 2020 yang menyaksikan UMNO kembali semula sebagai sebahagian dari kerajaan setelah 22 bulan sebagai pembangkang yang diketuai oleh Datuk Seri Ismail Sabri sebagai Ketua Pembangkang.

Sejak dari peristiwa itu, landskap politik Malaysia berubah sama sekali dan terus menerus mengalami pergolakan sehinggalah perletakan jawatan Tan Sri Muhyiddin sebagai  Perdana Menteri ke – 8. Selepas perletakan jawatan beliau sebagai Perdana Menteri, banyak spekulasi ditimbulkan sama ada Datuk Seri Ismail Sabri atau Datuk Seri Anwar Ibrahim akan dilantik sebagai Perdana Menteri 9.

Setelah Istana Negara menitahkan agar seluruh Ahli Parlimen mencalonkan Perdana Menteri mereka, Datuk Seri Ismail Sabri memiliki jumlah sokongan yang paling banyak berbanding Datuk Seri Anwar Ibrahim dan secara tidak langsung, Datuk Seri Ismail Sabri bakal menjadi Perdana Menteri ke – 9.

Bila sebut je nama Ismail Sabri secara peribadi, mesti akan dikaitkan dengan penyanyi yang juga anaknya, Gadaffi atau nama popularnya Dafi  ataupun menantunya, Dato’ Jovian Mandagie, seorang pereka fesyen yang terkenal yang berkahwin dengan anak sulung Datuk Seri Ismail Sabri, Nina Ismail Sabri.

Datuk Seri Ismail Sabri dilahirkan di Temerloh pada 18 Januari 1960. Beliau banyak membesar di Temerloh, terutamanya di sekitar Lubuk Kawah.  Beliau merupakan anak bongsu dari enam orang adik beradik. Keluarganya berasal dari Salor, Kelantan dan kemudian berhijrah ke Temerloh. Ketika beliau menuntut di Tingkatan 6, ayahnya meningg.al dunia dan dike.bumikan di Temerloh.

Datuk Seri Ismail Sabri mula mendapat pendidikan di Sekolah Kebangsaan Bangau pada 1967 dan menyambung pelajarannya di peringkat menengah di Sekolah Menengah Air Putih Kuantan pada 1973 dan seterusnya Sekolah Menengah Teknik Kuantan pada 1976. Ismail kemudian menyambung pelajarannya di Tingkatan Enam sebelum menyambung pelajarannya di Universiti Malaya di dalam bidang undang-undang.

Beliau juga pernah menulis sebuah tesis yang bertajuk  “Layanan terhadap tahanan politik di Malaysia“. Di universiti, Ismail merupakan pelajar yang aktif. Pada tahun 1982, beliau dilantik sebagai Presiden Persatuan Mahasiswa Universiti Malaya dan sering menggunakan platform ini untuk membela kebajikan pelajar.

Selepas menamatkan pelajarannya, Ismail bekerja sebagai peguam  pada tahun 1985. Dua tahun kemudian, beliau dilantik sebagai Ahli Majlis Daerah Temerloh. dan Ahli Majlis Perbandaran Temerloh pada tahun 1996. Ramai yang tidak tahu bahawa mentor kepada Datuk Seri Ismail Sabri di dalam bidang politik ialah Tan Sri Sabaruddin Chik, bekas Ahli Parlimen Temerloh dari 1982 hingga 1999.

Pada tahun 1995, Ismail telah dilantik sebagai Setiausaha Politik Tan Sri Sabaruddin semasa beliau menjawat jawatan Menteri Kebudayaan, Kesenian Dan Pelancongan.  Pada tahun yang sama juga, beliau dilantik sebagai Ahli Lembaga Pengarah Lembaga Pahang Tenggara (DARA) dan Lembaga Penggalakan Pelancongan.  Di peringkat parti, Ismail dilantik sebagai AJK Bahagian Temerloh pada 1987  dan Ketua Penerangan UMNO Temerloh setahun selepas itu. Pada tahun 1993, beliau dilantik sebagai Ketua Pergerakan Pemuda Bahagian UMNO sehingga beliau tamat tempoh umur di dalam Pemuda UMNO.

Selepas itu, beliau dilantik sebagai Pengerusi Perbadanan Stadium Malaysia menjelang tahun 2000. Pada 2004, beliau dilantik sebagai Ketua Bahagian UMNO Temerloh. Selepas persempadanan semula dijalankan bersempena dengan Pilihan Raya Umum 2004, Sebahagian Temerloh telah dipecahkan menjadi Parlimen Bera dan beliau dilantik sebagai Ketua Bahagian UMNO Bera yang pertama. Pada PRU 2004, beliau berjaya menjadi Ahli Parlimen Bera yang pertama.

Selepas kejayaan beliau pada PRU 2008, Datuk Seri Ismail Sabri dilantik sebagai Menteri Belia Dan Sukan di bawah pentadbiran Tun Abdullah Ahmad Badawi. Di dalam KBS, beliau bertanggungjawab terhadap projek Olimpik di Beijing dan pasukan Malaysia berjaya mendapat 2 pingat perak semasa temasya tersebut. Lebih manis, pingat itu disumbangkan oleh Datuk Lee Chong Wei yang juga merupakan pingat sulung buat beliau dan negara setelah kali terakhir negara mendapat pingat di dalam Olimpik semasa edisi  1996 di Atalanta.

Setelah Datuk Seri Najib menggantikan Tun Abdullah pada 2009, Ismail dilantik sebagai Menteri Perdagangan Dalam Negeri Koperasi Dan Kepenggunaan.  Di dalam KPDNKK, Ismail Sabri membela nasib para artis megenai royalti lagu mereka. Beliau juga turut memperkenalkan program-program yang begitu dekat dengan rakyat seperti Menu Rakyat 1 Malaysia, Kedai 1 Malaysia dan lain-lain lagi.

Di bawah pentadbiran beliau juga, Akta Persaingan telah diwartakan pada 2010 untuk menyelesaikan rangkaian bekalan. Menerusi kementerian beliau dan Bank Rakyat , banyak van-van jenazah di masjid-masjid telah disumbangkan ke setiap kampung di seluruh negara agar ahli-ahli kariah dapat menggunakan sekiranya berlakunya kecemasan.  Pada tahun 2010 juga, beliau telah berjaya menyelesaikan isu royalti terhadap lagu-lagu Tan Sri P. Ramlee dan royalti itu disumbangkan kepada waris Tan Sri P.Ramlee di dalam sebuah acara.

Selepas Pilihan Raya Umum 2013, beliau dilantik sebagai Menteri Pertanian Dan Industri Asas Tani. Pada tahun 2014, beliau telah memperkenalkan konsep Jihad Memerangi Orang Tengah agar pembekal dan peraih mendapat keuntungan yang sepatutnya mereka miliki dan pada masa yang sama, harga barangan juga tidak naik secara mendadak. Beliau juga turut bersama-sama Lembaga Perikanan Ikan Malaysia membina banyak jeti-jeti nelayan di bandar-bandar pesisir pantai di seluruh negara.

Selepas pertukaran kabinet dilakukan pada tahun 2015, beliau dilantik sebagai Menteri Kemajuan Luar Bandar. Beliau merupakan perintis kepada penubuhan MARA Digital yang ditubuhkan untuk bumiputera di dalam pengkhususan bidang teknologi seperti telefon, komputer dan sebagainya. Beliau juga melaksanakan prorgram Membandarkan Luar Bandar untuk memastikan proses pembangunan luar bandar berada di landasan yang betul.

Pelaksanaan yang dirangka untuk tempoh lima tahun itu memberi penumpuan kepada enam fokus utama iaitu prasarana, pembangunan belia, ekonomi, keusahawanan, modal insan dan sistem penyampaian. Penyediaan infrastruktur asas luar bandar juga akan diperhebat terutamanya di kawasan yang masih kurang liputan terutamanya di Sabah dan Sarawak serta kawasan pedalaman di semenanjung Malaysia termasuk kawasan Orang Asli untuk menggalakan generasi muda supaya terus tinggal dan membina masa hadapan di luar bandar.

Setelah kekalahan UMNO pada Pilihan Raya Umum 14, beliau bersam-sama Datuk Seri Muhammad Hassan dilantik sebagai Naib Presiden UMNO . Pada tahun 2019, beliau dilantik sebagai Ketua Pembangkang di Dewan Rakyat bagi menggantikan Datuk Seri Ahmad Zahid Hamidi.  Setelah Tan Sri Mahiaddin Yassin menjadi Perdana Menteri pasca Langkah Sheraton, beliau dilantik sebagai Menteri Kanan Keselamatan merangkap Menteri Pertahanan.

Pada Julai 2021, beliau telah dilantik sebagai Timbalan Perdana Menteri sehinggalah perletakan jawatan Perdana Menteri ke 8 pada 16 Ogos 2021. Ini secara tidak langsung bahawa Datuk Seri Ismail merupakan Timbalan Perdana Menteri paling singkat di Malaysia, iaitu selama 40 hari sahaja. Setelah berlaku beberapa konflik dan kemuncaknya, Istana Negara menitahkan agar setiap ahli parlimen menulis satu nama calon perdana menteri dan akhirnya Datuk Seri Ismail Sabri memiliki jumlah yang terbanyak.

Pada 21 Ogos 2021, secara rasminya, Datuk Seri Ismail Sabri telah dilantik sebagai Perdana Menteri Malaysia yang ke sembilan.  Pelantikan beliau ini sebenarnya mencipta beberapa rekod, antaranya, parlimen yang diwakili oleh Perdana Menteri merupakan parlimen termuda berbanding Perdana Menteri yang lain kerana Parlimen Bera diwujudkan pada tahun 2004. Beliau juga merupakan perdana menteri yang kedua setelah Tunku Abdul Rahman yang tidak pernah dilantik sebagai Menteri Pendidikan dan seterusnya Perdana Menteri dari UMNO yang pertama yang bukan menyandang jawatan sebagai Presiden UMNO.

Selamat Maju Jaya diucapkan buat Perdana Menteri Ke – 9!

Steady Rodong Koi!

RUJUKAN:

Temubual bersama bekas Ketua Pergerakan Pemuda UMNO Bera

Tembubual bersama bekas Setiausaha Politik Datuk Seri Ismail Sabri

Temubual bersama Tan Sri Sabaruddin Chik

Temubual bersama kepimpinan UMNO negeri-negeri.


Trump Bakal Dilucutkan Takhta Presiden US?

Dalam Bahasa Melayu tak ada istilah yang setara makna dengan “impeachment”. Sebab tu bila kita baca tajuk berita “Dewan Perwakilan AS mula siasatan rasmi” akan rasa macam “meh” sikit.

Tapi kat US, berita ni gempak. Impeachment ialah perkara yang serius. Ia merupakan proses untuk melucutkan Presiden daripada jawatannya. Istilah “pendakwaan” tak sampai maksud. Kalau Indonesia pakai “pemakzulan”, diambil daripada perkataan Arab “maʿzūl” (معزول) yang lebih dekat maknanya dengan “dethronement” atau “depose” berbanding impeachment.

Kuasa untuk memulakan impeachment ada pada Dewan Perwakilan (House of Representatives) yang merupakan “lower house” dalam Kongres US. Ahli Dewan Perwakilan akan meluluskan “Articles of Impeachment”, kira macam kertas dakwaan terhadap Presiden. Kemudian “Articles of Impeachment” ni akan dimajukan kepada Senate (“upper house”) dan Senate akan memulakan perbicaraan. Sekiranya 2/3 (67 daripada 100) ahli Senate mendapati Presiden bersalah, maka Presiden akan dibuang daripada jawatan.

Idea untuk impeach Presiden ni dicipta oleh Bapa-Bapa Pengasas (Founding Fathers) US semasa diorang menggubal Perlembagaan US pada tahun 1789. Diorang takut kalau tak ada mekanisme untuk buang Presiden, maka akan berlaku korupsi malah pemerintahan diktator. Kena ingat, Presiden US bukan macam PM Britain yang boleh diturunkan menerusi undian tidak percaya. Presiden US adalah ketua negara yang setaraf dengan raja/ratu Britain, ada kekebalan daripada dakwaan jenayah (ingat tak dulu aku kata sistem republik berpresiden seperti US ni diilhamkan oleh monarki? https://www.facebook.com/ayman.rashdan.wong/posts/10209143263458320)

Jadi diorang merujuk sejarah Rom, dan jumpa contoh di mana Consul boleh dibuang menerusi perbicaraan oleh Senate, maka diorang pun mengabadikan sistem itu dengan nama impeachment ke dalam Perlembagaan bagi membuang mana-mana Presiden yang melakukan kesalahan “treason, bribery, or other high crimes and misdemeanors”.

Sistem impeachment ni kemudian disebarkan ke negara yang mengamalkan sistem republik berpresiden sama macam US, termasuk Korea Selatan di mana Presiden Park Geun-hye dilucutkan jawatan pada tahun 2017 dan juga Indonesia di mana Presiden Abdurrahman “Gusdur” Wahid “dimakzulkan” pada tahun 2001.

Sekarang, Demokrat di US yang diketuai oleh Nancy Pelosi cuba impeach Trump atas tuduhan bersubahat dengan kuasa asing. Ceritanya, ada pemberi maklumat yang mendedahkan Trump pernah menelefon Presiden Ukraine, Volodymyr Zelensky (bekas pelakon siri lawak) pada Julai lepas dan mendesak Zelensky supaya menyiasat salah laku Joe Biden semasa menjadi Naib Presiden US pada zaman Obama (2009-2016).

Trump mendakwa bahawa Biden telah memberi tekanan kepada kerajaan Ukraine untuk melucutkan jawatan Viktor Shokin, Pendakwa Raya Ukraine pada 2016 selepas Shokin cuba menyiasat salah laku Hunter Biden, anak Joe Biden yang menjadi ahli lembaga di syarikat gas asli Ukraine bernama Burisma.

Trump nak jadikan isu tu sebagai modal untuk memburuk-burukkan Biden pada kempen pilihanraya presiden tahun depan, sebab Biden ialah antara calon Presiden dari Parti Demokrat. Trump ugut, kalau Zelensky tak bekerjasama, maka dia akan memberhentikan bantuan ketenteraan kepada Ukraine.

Dari hari pertama Trump jadi Presiden, Demokrat dah cuba impeach Trump atas tuduhan berkomplot dengan Rusia untuk memenangi pilihanraya presiden 2016. Tapi hasil siasatan atas tuduhan tersebut (Laporan Mueller) tidak cukup kuat untuk mendakwa Trump. Jadi Demokrat anggap isu Ukraine ni sebagai “peluru” percuma untuk tembak Trump.

Kalau impeachment ke atas Trump ni jadi (sekarang masih “impeachment inquiry”, belum lagi “impeachment proceeding”), maka Trump akan jadi Presiden US ke-3 dalam sejarah yang berdepan dengan impeachment, selepas Andrew Johnson (1868) dan Bill Clinton (1998). Johnson kena impeach sebab memecat dan melantik menteri tanpa persetujuan Senate, Clinton pula sangkut dengan skandal bersama Monica Lewinsky (tapi Clinton bukan didakwa atas skandal, sebaliknya atas sebab memberi testimoni palsu menafikan hubungannya dengan Lewinsky). Dua-dua Demokrat, dan dua-dua selamat daripada dilucutkan jawatan.

Memandangkan impeachment memerlukan 2/3 undian daripada Senate, kebarangkalian untuk Trump disabitkan kesalahan adalah rendah sebab Republikan merupakan majoriti di Senate dengan 53 kerusi.

Sebab tu Trump tak gentar, walaupun agak koyak dekat Twitter, tak habis-habis ratib “witch hunt garbage” “witch hunt scam”. Dan Trump janji dia akan public-kan transkrip telefon antara dia dan Zelensky untuk menunjukkan dia tak ugut Zelensky.

Impeachment yang pada asalnya dicipta sebagai satu mekanisme untuk menjamin integriti Presiden kini dah dijadikan sebagai senjata untuk menjatuhkan musuh politik. Selepas Republikan menguasai Dewan Perwakilan dalam pilihanraya 1994, Republikan duk nak cari peluang untuk impeach Clinton. Namun impeachment ke atas Clinton bukan saja tak berjaya menurunkan Clinton, malah menyebabkan Republikan kehilangan majoriti di Dewan Perwakilan dalam pilihanraya 2 tahun selepas itu.

Jadi, orang risau sejarah akan berulang. Walaupun Pelosi beriya-riya nak impeach Trump, orang risau benda itu akhirnya akan “backfire” dekat Demokrat.


Bila Konstantinopel Dinamakan Istanbul?

Ada salah faham besar di sebalik perubahan nama Konstantinopel. Ramai menyangka perubahan ini berlaku selepas kekalahan Byzantium pada tahun 1453. Sebenarnya, Sultan Mehmed II tidak mengubah nama Konstantinopel.

Memang betul – Konstantinopel ditimang nama “Islambol” yang mencirikan peranan Islam sebagai nilai bandar. Walau bagaimanapun, “Islambol” sebenarnya hanyalah gelaran… bukannya nama kota tersebut.

Konstantinopel mempunyai terlalu banyak nama, meskipun ketika zaman kegemilangan Byzantium. Pedagang zaman dulu memang kenal Miklagard, Tsarigrad, Basileos Polis, Carihrad, Takh-e Rum (dan banyak lagi).

Semua nama ini adalah gelaran Konstantinopel mengikut bangsa masing-masing. Tidak lupa juga Basileuousa dan Megalopolis. Tradisi penamaan ini diteruskan selepas Konstantinopel diambil Uthmaniyah.

Nama Istanbul masih belum timbul pada masa itu. Tetapi Uthmaniyah tidak memanggil Constantinoupolis. Sebaliknya mereka membawa variasi tersendiri, yakni Konstantiniyye seperti yang ditulis dalam semua dokumen rasmi kerajaan ketika itu (Roshwald, 2002). Ini juga bermakna yang Konstantinopel tidak pernah tewas pun.

Cuma kota ini bertukar tangan daripada Byzantium ke Uthmaniyah yang meneruskan legasi kebudayaan bandar kecuali dalam bab agama dan adat. Situasi kelihatan sama seperti kejatuhan Konstantinopel pada tahun 1204, kerana muslihat Enrico Dandolo.

Lama Konstantinopel dikuasai pihak asing selepas itu. Cuma bezanya, Byzantium sudah mencapai tarikh lμpμt dan terbubar secara berperingkat selepas kekalahan pada tangan Mehmed II.

Jadi persoalannya, bila Konstantinopel (atau Konstantiniyye) bertukar nama menjadi Istanbul seperti hari ini? Pertama sekali, Konstantinopel “bertukar nama” pada abad ke-10… beratus tahun sebelum kelahiran Mehmed lagi.

Nama Istanbul sudah muncul daripada rahim “is tim bolin” iaitu bahasa Arab dan Armenia yang bermaksud “ke bandar”. Tiga perkataan ini disatukan menjadi Istanbul terkemudian. Maksudnya, Istanbul sudah menjadi nama timangan Konstantinopel sebelum tahun 1453 lagi.

Sekarang bila ia dirasmikan? Jawapannya mungkin mengejutkan ramai. Selepas tewas pada tangan Kuasa Entente, roh Uthmaniyah berangkat pergi meninggalkan abu empayar yang melahir banyak negara baru.

Kesultanan Uthmaniyah dibubarkan pada tahun 1922 dan diganti tahun berikutnya dengan sebuah piagam republik. Pembudayaan Uthmaniyah walau bagaimanapun tidak dapat dihentikan serta-merta.

Lama rakyat tertanya-tanya: apa nama sebenar kota ini? Konstantinopel atau Istanbul? Soalan ini diaju pejabat pos negara. Walaupun Perlembagaan Uthmaniyah 1876 berkata, “ibu negara Uthmaniyah adalah Istanbul”, penamaan ini tidak langsung terlaksana dalam kalangan marhaen.

Maka pada tahun 1930, pihak Turki membuat keputusan besar. Mereka memilih nama Istanbul, sekali gus menghentikan sebutan Konstantiyye secara rasmi (Plackett, 2021). Jadi tiada apa yang boleh dinafikan sini.

Pemimpin yang merasmikan nama Istanbul secara mutlak adalah Mustafa Kemal Ataturk.

Penamaan ini selaras dengan tindakan Ataturk yang memindahkan ibu negara Turki ke Ankara. Ramai menuduh yang Ataturk cuba padamkan legasi Uthmaniyah. Sebenarnya, tidak. Ankara jauh lebih selamat untuk dibandingkan dengan Istanbul.

Kena tengok balik kenapa Konstantinopel bertukar tangan pada tahun 1453. Padahal berkurun-kurun Byzantium berjaya mempertahan bandar ini. Konstantinopel serba lengkap dengan benteng kukuh yang dinamakan Theodosian Walls.

Benteng ini adalah antara yang paling maju dalam Eropah… tetapi tidak membawa sebarang manfaat apabila Uthmaniyah datang membawa mer.iam.

Jadi kena tanya balik – apa sebab Konstantinopel jatuh? 1) Byzantium tidak memperbaharui sistem pertahanan selaras dengan dunia moden atau 2) Turki terlalu maju dengan taktik terkini. Atau kedua-duanya sekali. Apa-apa pun, jawapan akhir mempengaruhi nama di sebalik Konstantinopel, Konstantiniyye dan Istanbul.

RUJUKAN:

Plackett, B. (2021, Oktober 25). When did Constantinople become Istanbul? Live Science.

Roshwald, A. (2002). Ethnic Nationalism and the Fall of Empires: Central Europe, Russia & The Middle East, 1914-1923. Routledge.


Sejarah Kraken: Sotong Gergasi Yang Menghantui Lautan

Setiap kali membaca kisah pengembaraan di lautan, ada saja catatan menarik yang menggamit imaginasi kita. Dari situasi pusaran air yang menenggelamkan kapal-kapal hinggalah raksasa yang mengganggu perjalanan mereka, kisah sebegini sebenarnya berdasarkan kisah sebenar. Contoh paling mudah, Kraken.

Kraken ialah sejenis spesies cumi-cumi raksasa yang menghuni kawasan dasar laut yang gelap antara 1,300 hingga 3,000 kaki dan boleh membesar sehingga 40 kaki panjang. Tetapi tidak banyak maklumat yang diketahui tentang spesies ini termasuk cara ia membiak, bagaimana ia bermigrasi dan usia sebenar sotong ini.

Kajian genetik menunjukkan haiwan ini telah wujud sejak 730,000 tahun lalu. Dan menariknya, kisah sotong ini banyak direkodkan dalam cerita-cerita rakyat baik zaman dahulu hingga zaman moden. Sotong ini menjadi inspirasi raksasa Kraken dalam kisah-kisah orang Norse dan novel karangan Jules Verne bertajuk “20,000 Leagues Under the Sea”.

Dalam catatan “The Natural History of Norway” pada tahun 1755, sotong ini digambarkan sebesar beberapa buah pulau kecil. Dan bila ia kembali ke dasar laut, ia menghasilkan pusaran air yang memerangkap sesiapa saja berada di situ. Mungkin ada menganggap sotong sebegini lahir daripada imaginasi liar kelasi yang ketakutan atau mabuk semasa berada di atas kapal.

Tetapi secara perlahan-lahan, orang mengakui kewujudan spesies ini. Bukti paling mudah ditemui pada ikan paus nayan seperti kesan penghisap pada badannya. Selain itu, saintis turut menemui muncung cumi-cumi raksasa ini dalam perut ikan paus nayan. Ini menunjukkan berlakunya pertarungan sengit antara dua spesies ini memandangkan cumi-cumi raksasa merupakan makanan kegemaran ikan paus itu.

Pada pertengahan abad ke-19, cumi-cumi raksasa diperkenalkan dalam komuniti saintifik oleh Japetus Steenstrup, seorang ahli zoologi dari Universiti Copenhagen. Selepas mengkaji muncung sotong yang ditemui sekitar pesisir pantai Denmark, beliau merumuskan haiwan tersebut sememangnya wujud. Sotong itu diberi nama saintifik Architeuthis Dux yang bermaksud sotong yang berkuasa.

16 tahun kemudian, sekumpulan nelayan di Teluk Conception, Newfoundland terserempak dengan sotong ini. Cumi-cumi raksasa itu cuba menenggelamkan kapal mereka tetapi digagalkan oleh nelayan-nelayan berkenaan. Walaupun sotong tersebut berjaya melarikan diri dengan menembak dakwat hitam kepada mereka, satu daripada tentakel-tentakelnya tertinggal pada bot dan berukuran 19 kaki panjang.

Ini menambah lagi bukti sotong sebegini wujud. Menariknya, cumi-cumi raksasa hanya boleh dijumpai apabila ia m4ti dan terdampar di pantai. Justeru, jarang bagi komuniti saintifik mendengar cerita sotong sebegini dalam keadaan hidup kecuali daripada nelayan-nelayan.

Sotong-sotong ini terdampar di pantai bila m4ti kerana kandungan badannya terdiri daripada ion ammonium. Berikutan kandungannya lebih ringan berbanding air laut, ini menyebabkan cumi-cumi raksasa terapung selepas ia m4ti. Pada tahun 1997, pasukan penyelidik National Geographic cuba menggunakan ikan paus nayan untuk menangkap imej cumi-cumi raksasa menerusi kamera yang dipasang pada ikan paus berkenaan tetapi gagal.

Selepas Steenstrup, tidak banyak saintis yang menunjukkan minat mengkaji haiwan akuatik aneh ini. Hanya segelintir saja yang berbuat demikian seperti ahli biologi marin Steve O’Shea. O’Shea merupakan antara saintis yang terkenal dalam usaha penyelidikan ini bermula dari 1996 hingga 2011.

Salah satu matlamat utamanya ialah memberi peluang kepada semua orang terutama orang ramai melihat sendiri cumi-cumi raksasa dalam akuarium berbanding imej kabur di televisyen. Pada tahun 2003, beliau membuat satu eksperimen dengan melepaskan organ seksual sotong yang dikisar ke dalam air dengan harapan cumi-cumi raksasa dapat mengawan dengan kamera di New Zealand.  Bagaimanapun, eksperimen tersebut berakhir dengan kegagalan.

Namun begitu, semua itu berubah pada September 2004. Dua ahli biologi marin Jepun iaitu Tsunemi Kubodera and Kyoichi Mori berjaya mengambil imej pertama sotong berkenaan di luar perairan Pulau Chichijima. Cara mereka ialah menurunkan cangkuk bersama kamera dan umpan pada kedalaman 3,000 kaki.

Tidak berapa lama selepas ia diturunkan, seekor cumi-cumi raksasa meny3rang dan menggunakan tentakel untuk memerangkap umpan seperti ular sawa. Tetapi selepas bergelut selama empat jam melepaskan tentakelnya dari umpan, sotong tersebut kemudiannya m4ti. Menurut Kubodera, ia mengubah persepsi bahawa cumi-cumi raksasa bukan pem4ngsa pasif tetapi pem4ngsa yang aktif memburu.

Beliau tidak berhenti di situ saja. Dua tahun kemudian, pasukannya berjaya mengeluarkan rakaman video cumi-cumi raksasa yang masih hidup. Kalau ikut skala cumi-cumi raksasa, sotong ini agak kecil dengan ukuran 11 kaki panjang dan berat 110 paun. Tetapi itu masih tidak menafikan bahawa itu rakaman pertama membabitkan cumi-cumi raksasa.

Setahun selepas itu, cumi-cumi raksasa seberat 550 paun dan 6.5 kaki panjang ditemui terdampar di Tasmania. Hasil pemeriksaan kurator Muzium Tasmania mendapati cumi-cumi raksasa tersebut merupakan yang terbesar dalam spesies berkenaan dengan tentakelnya berukuran 26 kaki panjang – sama dengan sebuah bas.

Lima tahun kemudian, para saintis berjaya merakam cumi-cumi raksasa di habitat semulajadinya buat kali pertama. Ia berjaya dilakukan oleh sekumpulan saintis diketuai Edith Widder menerusi kamera yang hanya memancarkan cahaya berwarna biru. Sotong yang ditangkap dalam rakaman tersebut memerangkap kamera tersebut dengan tentakel-tentakel sekaligus mengesahkan ia memang pem4ngsa aktif.

Widder turut menjelaskan berikutan kehadiran manusia di lautan, kelibat cumi-cumi raksasa ini jarang kelihatan. Oleh sebab itu, beliau mereka sebuah kamera yang boleh bergerak senyap dalam air dan satu-satunya sumber cahaya ialah lampu berwarna merah. Lampu ini menjadi pilihan kerana ia membantu kamera tersebut halimunan di mata haiwan-haiwan akuatik yang hidup di dasar laut.

Pada tahun 2016, seekor cumi-cumi raksasa betina seberat 231 paun ditemui m4ti terdampar di Semenanjung Bares, Sepanyol. Di perairan utara Sepanyol, diet sotong ini ialah ikan whiting yang memerlukan mereka untuk berenang berhampiran permukaan air. Sotong ini dikatakan berebut makanan dengan seekor sotong lain semasa kembali ke dasar laut sebelum makanan tersebut dicuri.

Selepas kalah dalam pertarungan tersebut, sotong itu kembali terapung ke permukaan air yang lebih panas dan mengurangkan aliran darah dalam sotong tersebut. Ini mengakibatkan sotong tersebut mengalami keadaan seperti asfiksia sekaligus tidak berupaya melawan arus dan terdampar di pantai.

Dan pada Jun tahun lepas, kelibat cumi-cumi raksasa dilihat buat kali pertama di perairan Amerika Syarikat. Menariknya, rakaman sotong terbabit berlaku di salah satu pelantar minyak terbesar di dunia di Teluk Mexico. Penemuan ini dianggap penemuan penting kerana menepis tanggapan cumi-cumi raksasa hanya beroperasi di kawasan dasar laut.

Ketika ini, cumi-cumi raksasa terbesar yang pernah direkodkan ialah berukuran 43 kaki panjang. Tetapi para saintis merasakan sotong ini boleh membesar sehingga 66 kaki panjang, melebihi sotong gergasi yang berukuran 45 kaki panjang. Kedua-dua jenis sotong mempunyai mata terbesar di dunia berukuran 12 inci lebar. Saiz mata besar ini diperlukan untuk melihat awan biopendarcahaya, penanda ketibaan ikan paus nayan.

Muncung tajam yang terletak di tengah-tengah lengannya akan mencarik m4ngsanya dalam bentuk ketulan-ketulan kecil sebelum dikisar oleh organ seperti lidah yang diliputi dengan gigi. Dalam satu rakaman 2014, cumi-cumi raksasa tidak mengoyak umpan seperti disangka tetapi dalam gigitan-gigitan kecil agar ia tidak tercekik.

Cumi-cumi raksasa mempunyai lapan tentakel dengan dua daripadanya digunakan untuk menangkap m4ngsa. Tetapi tentakel ini tidak mempunyai otot untuk menc3kik mangsa. Justeru, bila ia terlihat haiwan yang lebih besar seperti ikan paus nayan, satu-satunya pilihan ialah membuat langkah seribu. Di sebalik itu, mana-mana haiwan yang terperangkap dengan tentakel cumi-cumi ini tidak berpeluang melepaskan diri.

Memandangkan bilangan cumi-cumi raksasa yang banyak di lautan-lautan dunia, ia bukan saja cukup untuk menampung diet ikan paus nayan. Malah, ia juga dilihat sebagai penanda sama ada sesebuah lautan itu sihat atau tidak. Tetapi disebabkan aktiviti perikanan melampau dan perubahan iklim, secara perlahan-lahan ia mula membvnvh populasi haiwan akuatik berkenaan


Kimigayo – Lagu Kebangsaan Tertua Di Dunia

Kita sering tertanya-tanya, dalam banyak-banyak lagu kebangsaan yang pernah didendangkan oleh setiap negara yang berdiri di muka bumi ini, lagu kebangsaan negara manakah yang paling tua didunia? USA? England? Perancis? India? Russia? Bukan. Tekaan kalian semua salah.

Lagu kebangsaan paling tua didunia ialah Kimigayo, sebuah lagu kebangsaan negara Jepun. Atuk nenek kita yang pernah hidup dalam zaman Jepun tentu tahu bagaimana untuk menyanyikan lagu ini. Masih tersemat difikiran saya tentang kisah arwah atuk saya, kononnya ketika zaman penjajahan Jepun, kebanyakan pelajar diharuskan setiap pagi menyanyikan lagu Kimigayo selain ritual lain yang memang diamalkan dalam sistem pendidikan Jepun.

Fakta menarik mengenai Kimigayo juga ialah ianya juga merupakan salah satu daripada lirik lagu kebangsaan terpendek di dunia yang dimana liriknya diambil dari sebuah puisi daripada antalogi Kokin Wakashu, sebuah antalogi terkenal Jepun ketika zaman Heian Period (794-11185). Penulis lirik puisi tersebut sehingga hari ini masih belum diketahui dan berstatus anonymous.

Kisahnya begini tentang bagaimana lirik puisi ini boleh menjadi sebuah lagu kebangsaan Jepun ialah gara-gara cadangan John William Fenton, seorang pelawat Irish ke Jepun pada tahun 1869. Ketika itu, beliau mendapati bahawa negara Jepun masih belum mempunyai lagu kebangsaan dan mencadangkan agar Jepun mempunyai sebuah lagu kebangsaan.

Pegawai kerajaan ketika itu yang bernama Iwao Oyama bersetuju dengan cadangan Fenton itu lalu memilih puisi yang kita sedang bincangkan ini. Lagipun lirik lagu ini sangat dekat dengan lagu God Save The Queen, sesuai dengan pengaruh Fenton ketika itu. Fenton juga merupakan insan yang bertanggungjawab mengubah melodi untuk lirik lagu ini.

Namun sayangnya, melodi yang dicipta oleh Fenton tidak digemari ramai kerana kurang kualiti dan merdu. Ianya hanya pada tahun 1880 apabila kerajaan Jepun telah mengadaptasikan melodi baru yang dicipta oleh Yoissha Oku dan Akimori Hayashi yang juga merupakan anak murid Fenton.

Melodinya diciptakan berdasarkan muzik tradisional istana Jepun sambil dikombinasikan dengan rentak moden barat serta beberapa elemen daripada lagu Kimigayo lama Jepun. Kemudiannya, seorang ahli muzik Jerman bernama Franz Eckert telah menyuntik lagi elemen melodi barat ke dalam lagu itu menjadikan lagu Kimigayo adalah seperti mana yang kita dengari hari ini. Hanya pada tahun 1888 barulah kerajaan Jepun benar-benar menjadikan Kimigayo sebagai lagu kebangsaan mereka.

Lirik lagu Kimigayo dalam bahasa Melayu adalah dibawah:

Semoga kekuasaan Yang Mulia,Berlanjut selama seribu, lapan ribu generasi,Sampai kerikil,Berubah menjadi batu karang,Hingga diselimuti lumut.

-HE-


Runtuhnya Sistem Perubatan India Kerana Covid-19

Semua maklum ketika ini, kes Covid-19 di Malaysia semakin bertambah dengan catatan kes pada 29 April lalu menyaksikan negara merekodkan lebih 3,300 kes. Sekiranya keadaan ini berterusan, Kementerian Kesihatan memberi amaran ia boleh saja mencecah 5,000 kes. Dan melihat kepada apa yang berlaku di India hari ini, maka ini sesuatu yang kita harus jadikan sebagai iktibar.

Kes jangkitan Covid-19 di India kini mencatatkan lebih 300,000 kes sehari dengan lebih 3,000 kes kema.ti.an dilaporkan setiap hari. Hospital-hospital di seluruh negara itu sudah tidak mampu menampung pertambahan bilangan pesakit sehingga terpaksa menolak mana-mana pesakit yang cuba mendaftar masuk. Selain itu, bekalan oksigen diperlukan untuk pesakit-pesakit Covid-19 semakin berkurangan sehingga memaksa sesetengah beralih kepada pasaran gelap untuk mendapatkannya.

Ya, memang benar kemunculan varian baru Covid-19 yang lebih mudah berjangkit menjadi pencetus gelombang kedua pandemik di India. Tetapi hakikatnya, pengisytiharan ‘kemenangan’ pra-matang yang dibuat kerajaan Narendra Modi pada September tahun lepas sebagai pencetus gelombang kedua Covid-19. Mereka menyangka selepas berjaya menempuh gelombang pertama pada 2020, imuniti berkelompok sudah dicapai sekaligus membuka jalan kepada kehidupan normal pra-pandemik.

Ya, mungkin ramai menggaru kepala dengan dakwaan ini yang dikemukakan oleh Modi kepada rakyat India pada tahun lepas. Tetapi dakwaan mengarut ini disokong dengan model kajian kes Covid-19 di India yang menunjukkan imuniti berkelompok tercapai. Dakwaan ini bukan sekadar dijaja di jurnal-jurnal penyelidikan, malah dalam kolum-kolum akhbar tempatan.

Selain itu, figura-figura terkemuka terutama ahli politik berterusan menjaja bilangan jangkitan dan kadar kema.ti.an yang rendah sebagai bukti kejayaan India menangani Covid-19. Mereka memberi gambaran bahawa orang India mempunyai ciri istimewa yang membantu mereka kebal daripada jangkitan. Bagi pakar virulogi dari Universiti Ashoka, Shahid Jameel, anggapan sebegitu mengarut semata-mata dan terbukti sudah memakan diri.

Bagi K Srinath Reddy, Presiden Yayasan Kesihatan Awam India, beliau memahami mengapa ahli-ahli politik berusaha menjaja naratif ini kepada rakyat jelata. Sebelum pandemik Covid-19 melanda, India berdepan situasi kemelesetan ekonomi dan baru saja hendak bangkit semula. Selain itu, pemimpin-pemimpin sektor perniagaan turut menggesa sektor-sektor ekonomi dibuka semula lantaran mereka menanggung kerugian besar menutup operasi semasa PKP dilaksanakan di India.

Dengan bilangan kes semakin berkurangan pada Februari tahun ini, kehidupan dilihat kembali seperti pra-pandemik. Pertandingan sukan dihadiri ribuan penonton, pusat-pusat beli-belah dibanjiri pengunjung dan aktiviti perkumpulan ramai dibenarkan termasuk perhimpunan-perhimpunan politik dan keagamaan.

Walaupun jawatankuasa parlimen India memberi amaran bilangan katil di hospital tidak akan mencukupi sekiranya berlaku gelombang Covid-19 yang seterusnya, ia langsung tidak diendahkan oleh Modi. Hospital-hospital sementara dirobohkan termasuk empat buah hospital sementara di New Delhi dan hospital sementara dengan kapasiti 800 buah katil di Pune.

Selain itu, aktiviti perhimpunan terus giat dijalankan di sebalik amaran ia boleh menjadi pencetus pandemik. Salah satu daripadanya yang diluluskan kerajaan ialah festival keagamaan Kumbh Mela di Haridwar, Uttarakhand. Ketua Menteri Tirath Singh Rawat menggalakkan ramai orang untuk hadir sambil menambah, “Tiada siapa yang akan dihalang di bawah nama Co3vid-19 kerana kami pasti keyakinan kepada Tuhan akan mengatasi ketakutan kepada virus ini.”

Sejak itu, Uttarakhand mencatat pertambahan kes mendadak sebanyak 1,800% dalam tempoh 25 hari. Dan ironinya, antara individu yang disahkan positif Covid-19 ialah Singh Rawat sendiri. Sementara di West Bengal pula, kempen-kempen pilihan raya negeri dinyatakan sebagai punca peningkatan kes Covid-19 paling tinggi di India. Pada Khamis lepas, proses pengundian dijalankan di sebalik peningkatan kes.

Dan kini, harga yang dibayar akibat kebebasan palsu ini ialah peningkatan kadar kema.ti.an yang tinggi terutama dalam kalangan generasi muda. Menurut Dr Amit Thadhani, pengarah hospital Niramaya di Mumbai, varian baru ini dilihat lebih ag.re.sif dengan kebanyakan mangsanya ialah orang muda. Tambahnya, kebanyakan kes yang dimasukkan ke hospital ialah individu muda yang menderita simptom-simptom Covid-19 yang kritikal.

Tetapi yang paling memilukan ialah melihat ramai orang di atas pengusung yang menunggu giliran untuk dibawa masuk ke hospital. Bagi yang bernasib baik, mereka boleh menunggu sambil menggunakan tangki oksigen yang dibeli sendiri. Tetapi bagi yang tidak bernasib baik, maka tempat letak kereta hospital menjadi tempat untuk mereka menghembuskan nafas terakhir.

Bagi Dr Jalil Parkar dari Hospital Lilavati, beliau mengakui sistem kesihatan awam India kini di ambang keruntuhan. Mereka bukan saja berdepan kekurangan pelbagai bahan seperti kit ujian saringan Covid-19, vaksin dan tangki oksigen. Malah, pihak hospital terpaksa menggunakan semua ruang yang ada termasuk koridor dan ruang bawah tanah sebagai wad pesakit Covid-19.

Dan bukan rakyat biasa saja yang berdepan masalah sebegini. Hatta, pemimpin kerajaan juga turut bergelut mendapatkan katil rawatan untuk ahli keluarga mereka seperti dihadapi Vijay Singh Kumar. Singh Kumar merupakan Ahli Parlimen Uttar Pradesh dan Menteri Pengangkutan India. Dalam satu ciapannya di Twitter, beliau merayu agar abangnya ditempatkan di hospital untuk rawatan Covid-19.

Berikutan bilangan kes Covid-19 yang tinggi, usah terkejut ada negeri cuba menyorokkan kadar kema.ti.an mereka dalam laporan rasmi Covid-19. Antara negeri yang dituduh terlibat dalam perkara ini ialah Gujerat dan Uttar Pradesh dengan bilangan ma.y.at yang disimpan di rumah ma.y.at mengatasi angka rasmi kema.ti.an. Dengan lambakan ma.y.at sebegitu rupa, penggali kubur dan rumah-rumah pengebumian berdepan tugas sukar menguruskan pengebumian dan pemba.ka.ran ma.y.at.

Contoh mudah, kemudahan pemba.ka.ran ma.y.at Nigambodh Ghat di Delhi melaporkan mereka sudah kehabisan ruang untuk melaksanakan pemba.ka.ran ma.y.at walaupun telah menyediakan 60 tempat pemba.ka.ran. Manakala saban hari, penggali-penggali kubur menggali kubur baru setiap hari untuk mengebumikan ma.y.at yang baru tiba dari rumah ma.y.at.

Kini, kerajaan-kerajaan negeri di Delhi dan Mumbai berlumba-lumba membina semula hospital-hospital sementara selepas dirobohkan berbulan-bulan sebelumnya. Dan kerajaan pusat turut mengumumkan mana-mana individu berusia 18 tahun ke atas layak mendapat vaksin bermula 1 Mei ini. Bagaimanapun, India masih berdepan isu kekurangan vaksin yang masih belum diselesaikan.

Di samping itu, India turut mengeluarkan perintah semua oksigen untuk kegunaan perindustrian dialihkan untuk kegunaan perubatan. Malah, gerabak-gerabak keretapi turut diubahsuai sebagai wad-wad tambahan pesakit Covid-19.

Bagaimanapun, apa yang dilakukan Modi ibarat nasi sudah menjadi bubur. Bagi Dr Thandani, perkara ini sepatutnya disedari kerajaan sejak pertengahan tahun lepas tetapi mereka seolah-olah duduk dalam dunia mereka sendiri dan memandang enteng kesan pandemik Covid-19. Dan beliau percaya gelombang kedua ini belum sampai ke puncaknya sekaligus menyaksikan ramai orang akan menderita untuk bulan-bulan seterusnya.

RUJUKAN:

Ellis-Petersen, H dan Sartaj Alam, M. (2021). ‘The system has collapsed’: India’s descent into Covid he.ll. The Guardian.

Safi, M. (2021). ‘We are not special’: how triumphalism led India to Covid-19 dis.as.ter. The Guardian.


Penyakit Yang Menyebabkan Kematian Alexander The Great

Mungkin satu perkara biasa apabila seorang putera mewarisi takhta pada usia 16 tahun. Tetapi Alexander The Great bukan sama sekali seseorang yang biasa. Ayahandanya meninggalkan sebuah kerajaan yang stabil untuk diwarisi.

Dan baginda mengembangkan pengaruh daripada Macedonia hingga Parsi, Anatolia dan India. Namun baginda m4ngkat pada usia 32 tahun di Istana Nebuchadnezzar II selepas mengalami demam panas yang teruk selama dua minggu.

Bukan pedang atau panah yang menggvgurkan tubuh baginda. Sebaliknya mungkin angkara khianat atau makhluk halus yang menjadi pemisah roh daripada badan.

Konspirasi atau Penyakit

Ramai berpendapat Alexander telah diracun. Tetapi yang peliknya, mana ada r4cun yang menyebabkan kemat1an secara perlahan pada zaman itu. 12 hari ialah tempoh terlalu lama Jadi timbul teori-teori menarik yang menjelaskan punca kem4tian Alexander di Babylonia.

Sebuah artikel daripada New England Journal of Medicine berpendapat bahawa Alexander menghidap demam malaria yang menyebabkan kelumpuhan (dan akhirnya kem4tian).

Ada yang berpendapat penyakit dialami Alexander ialah keradangan sama ada di tulang belakang (spondylitis) atau otak (meningitis). Beberapa penyelidik pun kemudian melihat simptom-simptom yang dialami oleh Alexander:

Kebanyakan simptom dalam senarai di atas merupakan simptom demam malaria, yang selalu menimpa Lembah Mesopotamia dimana Alexander telah merentasi lembah itu sebelum kem4tiannya.

Typhoid atau tifus pula selalu membvnuh orang dalam tempoh dua minggu. Walau bagaimanapun Plutarch tidak melaporkan simptom Typhoid pada Alexander. Jadi para penyelidik hanya melihat peny4kit demam malaria. Ada satu kejadian penting yang berlaku semasa Alexander tiba di Babylonia.

Baginda sendiri melihat kawanan gagak yang mem4tuk sesama sendiri dan mati di jalan raya (Pearson, 2003). Gelagat pelik ini menjadi kunci utama bagi saintis untuk melihat potensi peny4kit lain.

Melihat senarai simptom semula, pendapat baru yang lebih kukuh muncul dikalangan para saintis dan pengkaji sejarah. 90 peratus daripada simptom yang dialami Alexander merupakan simptom j4ngkitan virus nil barat / west nile virus (CDC, 2018).

Peny4kit ini sangat mudah merebak, dan sehingga hari ini tiada vaksin berjaya dibuat untuk mencetuskan imuniti kelompok.

Nyamuk akan membawa virus ini. Tetapi burung biasanya menjadi punca sebaran yang lebih menyeluruh.

Dalam kes Alexander, gelagat gagak diambil sebagai bukti kerana peristiwa tersebut berlaku antara April dan Mei.

Malah “tempoh pengeraman” (incubation period) bagi virus nil barat didapati antara tujuh hingga 14 hari, sangat bertepatan dengan jarak masa antara peristiwa gagak dan hari pertama Alexander jatuh s4kit (Marr & Calisher, 2003).

Legasi Alexander

Bukan mudah jika jadi raja pada zaman dulu. Seorang bangsawan pernah dinamakan Raja Kepada Raja-Raja, Raja Agung, Raja Parsi, Firaun Mesir dan Raja Negara-Negara. Tetapi dengan darjat demi darjat maha hebat ini, Darius III tetap kecundang pada tangan Alexander.

Persepolis digempur Alexander, yang membvnuh Empayar Parsi. Kemudian Alexander men4kluki Tanah India dan ingin bergerak untuk Tanah Arab pula. Tetapi kem4tian baginda telah menamatkan pengaruh Yunani sebagai kuasa rantau. Dalam masa beberapa tahun kemudian, Yunani sendiri berpecah belah angkara pewaris dan jeneral yang masing-masing menentang antara satu sama lain.

Tidak boleh dibayangkan bahawa pengaruh besar ini dijayakan hanya dalam masa 16 tahun. Alexander meninggalkan sebuah legasi sehingga 20 kota dinamakan sempena keagungannya.

RUJUKAN:

West Nile Virus: Symptoms, Diagnosis, and Treatment (2018) CDC Website
Retrieved from https://www.cdc.gov/westnile/symptoms/index.html

Marr, J.S., & Calisher, C.H. (2003). Alexander the Great and West Nile Virus Encephalitis. Emerging Infection Disease.

Pearson, H. (2003). West Nile Virus may have felled Alexander the Great. Nature.


Kubur Gantung Melanau

KAEDAH pengebumian masyarakat di dunia dahulukala sememangnya antara topik yang sentiasa dibelenggu dengan mistik dan penuh supernatural.  Di Sarawak misalnya antara kaum yang mempunyai ceritera mistik itulah kaum Melanau.  Jika Jerunai atau jerunei merupakan tempat persemadian kekal bagi golongan bangsawan masyarakat Melanau dahulukala, mungkin ramai tidak mengetahui bahawa ada satu lagi tempat persemadian masyarakat Melanau dahulukala yang digelar kubur gantung.

Jerunai adalah satu kompleks kubur yang tinggi menegak namun untuk kubur gantung pula ianya adalah keranda yang mempunyai empat tiang dan berukuran enam kaki dari tanah.  Ini bermaksud keranda atau kubur gantung ini tidak ditanam di dalam tanah seperti yang biasa kita lihat sekarang.

Menurut sumber difahamkan bahawa keberadaan mengapa dan kenapa adanya kubur gantung wujud di kalangan masyarakat Melanau yang mendiami Mukah misalnya adalah kerana suatu waktu dahulu, kawasan Mukah adalah kawasan yang rendah.  Yang mana menyaksikan ianya sering digenangi air dan bagi mengelakkan jasad anggota keluarga berendam di dalam air serta mengelakkan ianya dihanyutkan air menyebabkan ada yang sengaja mengkebumikan jasad anggota keluarga mereka dengan meletakkan tiang pada kubur.

Selain itu tidak kurang yang mempercayai bahawa kubur gantung itu wujud bukan secara kebetulan sahaja sebaliknya mempunyai ceritera di sebaliknya.  Menurut sumber menyatakan bahawa kubur gantung hanya dikhaskan untuk mana-mana masyarakat Melanau yang sebelum kematiannya menghidapi penyakit yang kronik yang digelar sebagai “orang peraun”.

Dan tatkala orang peraun itu sudah meninggal dunia maka tapak kuburnya harus dibezakan bagi memastikan penyakit si mati tidak berjangkit kepada orang lain.  Malah difahamkan kubur gantung dibina berserta dengan bumbung.  Oleh kerana yang dikubur adalah orang peraun, jadi selepas sahaja proses pengebumian difahamkan menguburkan setiap yang terlibat di dalam urusan pengkuburan itu harus segera beredar dengan melarikan diri ke dalam hutan.  Dan tempoh pantang itu dilakukan  selama dua tiga bulan.  Kesemuanya dilakukan bagi mengelak sesuatu yang tidak diingini berulang kepada keluarga mereka pula.

Jika jerunai dihiasi dengan ceritera adanya “hamba” yang akan dibawa bersama dan untuk kubur gantung pula sesetengah sumber menyatakan bahawa akan ada seekor kucing putih diletakkan di atas kubur gantung yang akan bertindak sebagai penjaga kubur tersebut.

Kaedah pengebumian kubur gantung sudah lama ditinggalkan oleh masyarakat Melanau dan yang ada di Kampung Telian, Mukah misalnya merupakan antara warisan tidak ternilai bagi membenarkan bahawasanya suatu waktu dahulu kubur gantung pernah dipraktikkan di kalangan masyarakat Melanau di Sarawak.

-HB-

#KamekSayangSarawakBah!

RUJUKAN:


Tahtib – Seni Bela Diri Tamadun Mesir Kuno

Mempelajari seni bela diri amat digalakkan dan ia merupakan satu kesenian yang timbul sebagai satu cara mempertahankan diri dari ancaman musuh.

Nama ‘Tahtib’ terbit dari perkataan Arab iaitu fan a’nazaha wa-tahtib yang bermaksud lebih kurang iaitu ‘kesenian yang menggunakan kayu panjang/tongkat’.

Melalui pandangan mata kasar seni Tahtib mungkin kelihatan mirip Silambam kerana penggunaan objek yang sama seperti kayu panjang, tapi saya percaya terdapat besar jurang perbezaan antara kedua-dua ilmu beladiri tersebut.

Tamadun yang kaya dengan sejarahnya tentu tidak melupakan kesenian dalam aspek pertahan diri. Seperti di Nusantara/Asia Tenggara kita mempunyai Silat, Tomoi/Muay Thai/Pradal Serey yang boleh dianggap sebagai Seni Bela diri yang sudah lama wujud di Nusantara sejak zaman Hindu-Buddha lagi.

Objektif kesemua ilmu seni bela diri cuma satu iaitu sebagai satu cara mempertahankan diri apabila diperlukan lebih lagi dalam keadaan kecemasan, diancam musuh misalnya.

Bahkan bukan saja untuk penggunaan bersifat individu tapi turut diaplikasikan ketika dalam per-tempu.r4n.

SENI BELA DIRI MESIR KUNO

Mustahil peradaban paling megah seperti Tamadun Mesir Kuno tak ada kemahiran pertahanan diri. Walaupun ia berterusan hingga kini, namun seni bela diri yang dipersembahkan sekarang tidaklah seratus peratus asli seperti kewujudan asalnya. Seni Tahtib sekarang banyak diubah dan digandingkan dengan tarian antara dua individu bersama kayu panjang.

Jangan salah sangka ia tetap merangkumi latihan pertahanan diri dan seni persembahan. Kebiasaannya Tahtib dilengkapkan dengan seni tarian dan muzik dimainkan sebagai naratif persembahan. Muzik dalam Tahtib menampilkan Tabl (gendang) dan Mizmar (seruling/serunai).

Menarik untuk melihat Tahtib semakin berkembang lalu menjadi tarikan pelancong dari seluruh dunia untuk menonton persembahan Tahtib yang biasanya dilakukan di Luxor dan Aswan.

SEJARAH TAHTIB MENJANGKAU USIA 4,500 TAHUN

Amnya Tahtib ketika zaman Mesir Kuno dikenali sebagai teknik pertahan diri keten-tera.an yang berkesan dalam per-tempu.ran, kemudian Tahtib ini berkembang menjadi salah satu bentuk kesenian yang boleh dilakukan dalam suasana aman dan bukannya suasana pe.rang. Dengan kelainan seperti ini, Tahtib mungkin mengalami perubahan konsep kerana sekarang membenarkan wanita menari dengan lelaki dalam persembahan tarian, kalau hendak bercakap dalam konteks zaman dahulu mungkin tidak ada gandingan berlawanan jantina.

Selain itu, Golongan kayangan seperti Firaun, ten-tera elit dan bangsawan turut dilatih berlawan dengan cara menggunakan senjata kayu panjang. Bukti awal keberadaan Tahtib digambarkan dalam ukiran seni dari tapak Nekropolis Abusir, digali berhampiran pinggir barat daya Kaherah.

Seterusnya, gambaran lain terdapat dalam Piramid Sahure dinasti Kelima. Secara keseluruhan, terdapat 35 makam yang ditemui di lokasi Minya di Beni Hassan Necropolis, yang juga membawa gambaran lebih terperinci mengenai bentuk seni Tahtib. Selain itu, lokasi arkeologi di Tell-el Amarna yang berjarak 60 km dari Minya juga mempunyai gambaran serupa.

Oleh kerana Tahtib terkenal di kalangan pahlawan elit Mesir, seni ini menarik minat golongan kelas bawahan seperti Petani. Dan akhirnya Tahtib menjadi sukan yang dianjurkan sewaktu perayaan di mana tentera dan atlet yang telah bersara memberikan demonstrasi yang menarik.

Tahtib diajarkan kepada petani bukan saja seni latihan persembahan tetapi juga gerakan beladiri yang keras dan mantap.

Tahtib paling menonjol dikesan sejak tempoh Kerajaan Baru Mesir(New Kingdom of Egypt) antara 1550-1153 SM. Setelah agama Kristian muncul, tulisan Kristian awal juga menggambarkan Tahtib sebagai tarian istiadat yang dipersembahkan sebagai hiburan untuk perayaan, terutama semasa majlis perkahwinan.

Walaupun terdapat sedikit perbezaan antara Tahtib Kuno dan Tahtib moden dari aspek pergerakan dan sebagainya, masyarakat Mesir sedar tentang kepentingan Tahtib ini wajar dipelihara sekaligus dapat melestarikan budaya kuno ini di persada dunia.

RUJUKAN:

B.B, Wagner. (2021). Egypt’s Ancient Tahtib Martial Arts Form: Stick Fighting Warriors! Ancient Origins.


Kenapa Mekdi Gagal Di Israel?

Suatu ketika dahulu, Mcdonald’s ataupun Mekdi seringkali dianggap sebagai antara pihak yang menyumbang dana kepada Israel.

Malah dakwaan telah membuatkan Mekdi diboikot terutamannya di Malaysia tapi sayangnya tidak bertahan dengan lama.

Ironinya, orang Yahudi yang tinggal di Israel juga sebenarnya agak tidak menggemari Mekdi. Restoran makanan segera itu juga hampir gagal di sana oleh kerana pelbagai faktor.

Jadi apa faktor-faktornya:

Ketika Mekdi mula melebarkan sayapnya ke Israel pada tahun 1993, masyarakat di sana masih lagi tidak mampu menerima restoran makanan segera tersebut.

Ini kerana makanan yang dijual oleh Mekdi tidak halal ataupun tidak mematuhi peraturan kosher.

Sebagai contoh, cheese burger sangat tidak menepati konsep kosher yang diamalkan oleh masyarakat Israel. Mereka dilarang untuk memakan daging yang disertakan sekali dengan produk tenusu.

Bagi menyelesaikan masalah ini, Mekdi telah membuka restoran berkonsepkan kosher yang pertama pada tahun 1995.

Tapi masalah lain pula muncul kerana terdapat rabbi yahudi mendakwa masyarakat Israel tidak dapat membezakan antara restoran kosher dan bukan kosher.

Rabbi itu memberi amaran, jika Mekdi tidak selesaikan masalah ini mereka akan menerima nasib seperti Starbucks.

Mahu tak mahu, Mekdi terpaksa menukar warna kepada biru putih serta meletakkan perkataan “kosher” bagi memudahkan masyarakat Israel membuat pilihan.

Sebagai restoran makanan segera, kita semua sedia maklum makanan di Mekdi memang sangat tidak sihat.

Perkara ini mendapat perhatian menteri kesihatan Israel yang menggesa Mekdi diboikot selagi mana tidak menyediakan banyak makanan berkhasiat.

Bagi memastikan Mekdi tak lingkup, restoran makanan segera itu sedaya upaya menyediakan makanan sihat kepada masyarakat Israel.

Antaranya adalah dengan mengurangkan peratusan lemak tepu dan trans dalam makanan.

Tindakan Mekdi ini seperti sia-sia kerana kementerian kesihatan Israel masih lagi mengklafikasikan menunya sebagai makanan segera. Padahal Mekdi sudah memasukkan begitu banyak makanan yang sihat di dalam menu.

Secara sinis kementerian kesihatan Israel berkata. “hanya orang gila sahaja yang pergi Mekdi sebab nak makan kangkung”.

Mekdi tahu di Israel terdapat begitu ramai golongan pemakan sayur. Jadi Mekdi telah memasukkan banyak hidangan berasaskan sayur di dalam menu.

Tapi sayangnya masih terdapat golongan pemakan sayur yang mendakwa Mekdi melakukan kekejaman terhadap haiwan.

Katanya, Mekdi telah membunuh haiwan hanya semata-mata untuk menghasil sebiji burger dan secawan roti.

Malah mereka juga menyatakan mainan dalam Happy Meal dihasilkan oleh buruh paksa di China.

Bermakna menikmati Mekdin seperti sedang membunuh haiwan serta mendera golongan pekerja.

Mekdi secara konsisten memang tidak pernah bersetuju dengan tindakan Israel yang gemar menjajah dan membina penempatan haram.

Oleh sebab itu, Mekdi tidak pernah terfikir untuk membuka cawangannya di Tebing Barat dan Bukit Golan. Tindakan ini membuatkan Israel berasa marah lalu mengugut untuk terus menguburkan Mekdi dengan memberikan sokongan kepada pesaing tempatan iaitu Burger Ranch

Buktinya Mekdi dilarang untuk merebut tender bagi membuka cawangan di Lapangan Terbang Ben Gurion.

Walau bagaimanapun, Mekdi kekal tenang kerana mereka masih memiliki banyak cawangan dan tetap dengan  pendirian menentang penjajahan Israel.

Biarpun begitu, Mekdi akhirnya berjaya mengatasi semua masalah tersebut lantas menjadi restoran makanan segera paling unggul.

Mekdi bernasib baik kerana tidak jadi seperti KFC dan Starbucks yang terus terkubur ekoran tidak mahu beradaptasi dengan unsur-unsur tempatan.

RUJUKAN:

Estrin, D. (2016, April 22). Israel’s Health Minister to McDonald’s: ‘Not in our country’. NPR. Dipetik daripada https://www.npr.org/sections/thesalt/2016/04/22/475271835/israeli-official-denounces-mcdonald-s-as-junk-food-but-chain-fights-back

Filloon, W. (2016, April 13). Israeli government urges citizens to quit eating McDonald’s. Eater. Dipetik daripada https://www.eater.com/2016/4/13/11420656/israeli-government-eat-less-mcdonalds

Hacohen, H. (2017, Oktober 3). Fighting the evil clown: Israelis protest against McDonald’s. The Jerusalem Post. Dipetik daripada https://www.jpost.com/israel-news/fighting-the-evil-clown-israelis-protest-against-mcdonald-507339

Magid, J. (2021, Julai 28). How McDonald’s took the same stance as Ben & Jerry’s but avoided public backlash. The Times Of Israel. Dipetik daripada https://www.timesofisrael.com/how-mcdonalds-took-the-same-stance-as-ben-jerrys-but-avoided-public-backlash/


Bahaya Akaun Palsu Dilaman Media Sosial

Sejak kebelakangan ini, terdapat peningkatan yang ketara akaun palsu dicipta di laman sosial Facebook bukan sahaja diseluruh dunia malahan juga di Malaysia. Berdasarkan laporan akhbar The New York Times, dianggarkan sejumlah 85 juta akaun Facebook palsu didaftarkan bagi 2017 dan jumlah tersebut meningkat kepada 116 juta bagi 2018. Trend kenaikan akaun palsu Facebook adalah membimbangkan. Ini kerana seseorang boleh disalah dakwa / false prosecution kerana menerbitkan maklumat berniat jahat sebagai contoh menghina Yang DiPertuan Agong.

Peruntukkan Undang-Undang Menyampaian Maklumat Berniat Jahat Dilaman Media

Undang-undang yang kebiasaan digunapakai oleh pendakwaraya untuk suatu pertuduhan jenayah siber didalam menerbitkan maklumat berniat jahat adalah dibawah Seksyen 233 Akta Komunikasi dan Multimedia 1998. Dibawah Seksyen 233 tersebut, seseorang netizen boleh disabitkan kesalahan jenayah sekiranya dia menggunakan kemudahan rangkaian atau perkhidmatan rangkaian secara salah termasuklah menerbitkan maklumat palsu, lucah, ancaman atau menyinggung perasaan di platform aplikasi media sosial seperti Whasapp, Facebook, atau Instargram.

Sekiranya seseorang tersebut didapati bersalah, tertuduh boleh dikenakan tindakan denda tidak melebihi RM 50, 000.00 atau hukuman penjara tidak melebihi setahun atau kedua-duanya sekali. Seksyen 233 adalah salah satu undang-undang sekatan yang dibenarkan oleh Perlembagaan Persekutuan. Didalam kes Nor Hisham Bin Osman v PP, Mahkamah mengisytiharkan Seksyen 233 bukanlah undang-undang yang ultra vires kerana Perlembagaan Persekutuan telah memberi kuasa kepada Parlimen dibawah Perkara 10 (2) (a) untuk mengubal undang-undang bagi menyekat kebebasan bersuara secara munasabah ke atas rakyat Malaysia.

Dibawah Seksyen 233 tersebut, terdapat sejumlah rakyat Malaysia didakwa dibawah peruntukkan undang-undang tersebut sebagai contoh, Fahmi Reza Mohd Zarin (memuat naik imej karikatur menghina bekas Perdana Menteri, Datuk Seri Najib Tun Razak), Rutinin bin Suhaimin (menghina Yang Di-Pertuan Agong), Kamarzaman Mustafa (maklumat palsu berkaitan dengan daging kambing bercampur babi) dan Norimran Kusairie (mengugut seorang wanita).

Keterangan Memberi Maklumat Bersifat Jahat Dilaman Media

Salah satu aspek yang penting selain daripada peruntukkan undang undang jenayah siber adalah keterangan / bukti yang dikemukakan semasa perbicaraan. Pada kebiasaanya, Seksyen 114A Akta Keterangan 1950 adalah peruntukkan undang-undang yang kebiasaan digunakan oleh pendakwaraya didalam membuktikan tertuduh merupakan pemilik akaun tersebut.

Dibawah Seksyen 114A tersebut, seseorang boleh dianggap sebagai pemilik akaun dilaman sosial tersebut sekiranya nama tertuduh termasuklah nama samaran atau gambar tertuduh tertera di profil laman sosial tersebut. Seksyen 114A adalah suatu seksyen yang memudahkan kerja pendakawaan kerana pendakwaraya hanya perlu mengemukakan cetakan tangkapan skrin / print screenshot sebagai bukti untuk mensabitkan kesalahan jenayah terhadap tertuduh. K

Kesimpulan

Secara kesimpulannya, akaun palsu laman sosial termasuklah Facebook boleh menyebabkan seseorang disalah tuduh jenayah / false prosecution dan dihukum penjara. Oleh itu, tindakan yang harus dibuat seseorang telah menggunakan gambar profil anda untuk membuat akaun dilaman sosial dengan membuat laporan polis dengan kadar segara sebagai bukti bahawa anda bukan pemilik akaun palsu tersebut.

SUMBER

1. Jack Nicas (2019). Does Facebook Really Know How Many Fake Accounts It Has?. https://www.nytimes.com/2019/01/30/technology/facebook-fake-accounts.html

2. Akta Komunikasi dan Multimedia 1998

3. Akta Keterangan 1950 4. Nor Hisham Bin Osman v PP; Criminal Case No: MTJ (2)44-14-2010)

Artikel disumbangkan oleh Mohd Izmi untuk The Patriots.


Sheila On 7, Kisah Kegemilangan Legenda IndoPop

Sheila On 7 dianggap sebagai pembuka pagar paling besar untuk artis Indo Pop masuk ke dalam pasaran Malaysia.

Memang sebelum itu artis Indonesia sudah ramai yang popular di Malaysia namun selepas pagar itu dibuka oleh SO7, ia adalah level yang berbeza.

Kumpulan ini diasaskan oleh pelajar SMA terdiri daripada Duta (Vokal), Eross (gitar), Sakti (gitar), Adam (bass) dan Anton (drum) pada 1996.

#SHEILA

Pada awalnya S07 digelar W. H. Y Gank dan kemudiannya SheilaGank. Mereka kerap menyertai kugiran dianjurkan untuk para remaja. Namun awalnya, SheilaGank lebih banyak membawa lagu Bon Jovi, U2, OASIS serta artis Indonesia yang lain.

Mereka kemudian telah menambahkan keyakinan mereka untuk membawa lagu-lagu ciptaan mereka sendiri. Selepas itu SheilaGank telah berjaya menarik perhatian Sony Music Indonesia. Mereka kemudian rasmi mengubah nama bandnya menjadi Sheila On 7.

Disebabkan nama SheilaGank kurang nilai komersial, mereka dinasihatkan untuk menukar nama itu. Mereka akhirnya memilih Sheila On 7.

Kenapa Sheila? Siapa Sheila?

Satu nama yang penting dalam karier mereka. Sheila adalah kawan mereka ketika sekolah dan selalu pergi dengan mereka ke mana sahaja. Seorang gadis yang telah menjadi simbol kepada salah satu kumpulan paling berjaya di nusantara.

Eross pernah mendedahkan siapakah gadis bernama Sheila ini. Dia gadis biasa yang memang rapat dengan mereka. Eross juga berkata:

“Kami sepatutnya memberikan royalti kepada empunya nama ini, disebabkan dia seorang yang baik hati dia hanya meminta kaset (album) setiap kali kami menerbitkan album baru.”

On 7 adalah merujuk kepada atas nada do-re-mi yang ada 7 tangga nada. Jadi, Sheila On 7 pun dihasilkan.

#DAN…

Selepas berjaya menyelesaikan beberapa isu dan perbincangan, Sheila On 7 menghasilkan album EP yang self-titled pada 1999.

Lagu Dan.. banyak digunakan oleh S07 di dalam promosi awal mereka. Dengan syarikat besar seperti Sony Music, promosi menjadi mudah dan peminat cepat menantikan material lain di dalam album ini.

Dan telah diletakkan dalam track no.6 dalam album pertama mereka. Tertatih diletakkan sebagai track pertama.

Ini adalah setlist lagu mereka dalam album Sheila On 7 (1999)

01. Tertatih
02. Kita
03. J.A.P
04. Anugerah Terindah Yang Pernah Kumiliki
05. Pe De
06. Dan
07. Terlintas 2 Kata
08. Berai
09. Bobrok
10. Perhatikan, Rani!

Album ini menjadi fenomena ketika itu. Lagu Dan serta Anugerah Terindah yang Pernah Ku Miliki menjadi hits. Begitu juga dengan J.A.P.

Banyak Anugerah yang mereka dapat hasil daripada EP ini. Mereka meraih Double Platinum Award daripada Sony Music Asia 1999, Song of The Year (Dan) di MTV Ampuh 2000 dan Best New Artist dalam MTV VMA 2000.

Seperti yang sudah dijangka, S07 akan mempercepatkan album kedua selepas hype daripada album pertama.

Ramai juga merasakan ia agak awal kerana album pertama masih terlalu laku dan masih ramai yang mencari album itu di kedai muzik.

Adakah album kedua akan mampu mengatasi standard yang tinggi diletakkan album pertama?

#LIHAT, DENGAR, RASAKAN

Jawapannya YA!

Kisah Klasik Untuk Masa Depan telah menjadi fenomena. Album yang lebih matang dengan susunan muzik yang lebih kemas.

Segalanya serba serbi sempurna untuk album ini.

Album ini telah menjadi album penting untuk mengukuhkan cengkaman S07 di Indonesida dan Malaysia.

Album ini seakan-akan digunakan sebagai medium untuk meyakinkan peminat baru mereka, bahawa mereka akan memberikan lebih banyak lagi selepas ini.

Album yang membuka pagar sebesar-besarnya kepada artis pop indo yang lain selepas itu. Inilah dia. Setlist untuk album ini.

1. Sahabat Sejati
2. Bila Kau Tak Disampingku
3. Sephia
4. Just For My Mom
5. Temani Aku
6. Sebuah Kisah Klasik
7. Pagi Yang Menakjubkan
8. Lihat, Dengar, Rasakan
9. Tunggu Aku di Jakarta
10. Karna Aku Setia
11. Tunjuk Satu Bintang
12. Selamat Tidur

Hampir kesemua lagu dalam album ini hits. Sephia menjadi nadi utama album ini dengan personally aku rasa lagu Tunjuk Satu Bintang tu antara karya mereka yang underrated kerana banyak radio lebih fokus kepada 3 trek pertama.

Album ini juga menjadikan Sheila On 7 sebagai band paling berpengaruh di Indonesia ketika itu. Apa sahaja tentang mereka menjadi kegilaan.

#SEBERAPA PANTAS (LAYAK)?

Sememangnya mereka pantas (baca dalam nada emak bawang merah).

Album ke-3 “07 Des” terbit pada 2002. Lagu-lagu seperti “Buat Aku Tersenyum” dan “Seberapa Pantas” terus menawan corong radio muzik di Indonesia, Malaysia dan Singapura.

Mereka juga terlibat dengan projek OST 30 mencari Cinta sebagai projek ekslusif. Mereka menghadiahkan buah tangan 4 lagu dalam filem ini dengan 2 lagu utama, Melompat Lebih Tinggi dan Berhenti Berharap.

Nama SO7 menjadi ekslusif dan mereka kini menjadi antara kumpulan paling berpengaruh dalam industri muzik Nusantara.

#DILEMA

Mereka kemudian berhadapan dengan masalah untuk mengeluarkan album ke-5. Ini selepas Anton mulai buat hal dan ada masalah disiplin. Sheila on 7 menerbitkan album Penjantan Tangguh pada 2004. Anton digantikan dengan Brian sebagai ahli sementara.

Pada 2006, SO7 kehilangan seorang lagi original member band mereka iaitu Sakti yang mahu menumpukan pelajaran di Pakistan. Beliau tidak mampu komited dengan jadual band.

Selepas itu Sheila On 7 mendapatkan khidmat Brian secara tetap dan gagal untuk memperbaiki hubungan dengan Anton. Mereka menerbitkan album 507 pada 2006 dan Menentukan Arah pada 2008. Mereka sukar untuk mendapatkan magis lama mereka. Dalam show mereka tetap lagu-lagu daripada album lama mereka menjadi pilihan dan siulan peminat mereka.

Pada 2014 mereka mengakhiri kerjasama dengan Sony dan kembali menjadi indie. Mereka dianggap sebagai salah satu artis terbaik sepanjang zaman bekerjasama dengan Sony Indonesia dengan lebih sejuta unit album dijual hanya dalam 3 album pertama.

#BERLAPANG DADA

Eross masih lagi mahu berkarya dan menghiburkan peminat mereka selagi termampu walaupun kini mereka bernaung di bawah label sendiri.

Itulah ksah Sheila On 7 yang memang sudah menulis Kisah Klasik Untuk Masa Depan pada satu ketika dahulu. Lirik lagu yang sangat bermakna menggambarkan mereka pada hari ini.

Sedikit bait lirik lagu tersebut:

Sampai jumpa kawanku
S’moga kita selalu
Menjadi sebuah kisah klasik untuk masa depan
Sampai jumpa kawanku
S’moga kita selalu
Menjadi sebuah kisah klasik untuk masa depan

Bersenang-senanglah
Kar’na hari ini yang ‘kan kita rindukan
Di hari nanti…

Macam biasa, apa top 3 song pilihan anda.


Wanita Nabatea Yang Membuka Mata Dunia Tentang Budaya Arab An-Nabat

Pada tahun 2015, sepasukan saintis meninjau tapak bersejarah Hegra yang terletak dalam bandar AlUla. Di sini mereka menemui rangka seorang wanita dipercayai hidup sekitar 2,000+ tahun yang lalu. Penemuan ini sebenarnya sangat penting kerana saintis sedang bergelut dalam usaha untuk memahami budaya an-Nabat (Nabatean culture). Satu saja masalah: bangsa ini tiada sistem tulisan rasmi.

Jadi segala warna-warni budaya tenggelam dalam timbunan masa. Maka rangka ini adalah salah satu cara untuk mengenali budaya an-Nabat.

Sebelum itu, biar saya terangkan dulu pasal an-Nabat. Mereka sudah lama wujud; tetapi pertama kali disebut sejarah semasa pemerintahan Tukulti-apil-Esarra III (Raja Neo-Assyria). Ketika itu, Neo-Assyria menyangka mereka bersuku Aramean. Sangkaan tersebut ternyata salah, kerana an-Nabat (seperti ditulis Neo-Assyria) sebenarnya berbangsa Arab (Lipinski, 2000).

Beratus-ratus tahun mereka berada dalam payungan Neo-Assyria, yang diganti Neo-Babylonia… sebelum kebangkitan Parsi semasa zaman pemerintahan Kurus II.

Berdiri Di Atas Kaki Sendiri

Budaya an-Nabat membina sebuah kerajaan bermula pada abad keempat S.M. Ketika ini, mereka dipimpin dalam bentuk ‘majlis orang-orang tua’ yang pandai mengambil kesempatan kerana menyedari lokasi mereka sangat strategik untuk perdagangan. Untuk memudahkan pemahaman, biar kita bezakan “an-Nabat” dan “Nabatea” masing-masing sebagai budaya dan negara.

Sekitar abad ketiga S.M., budaya an-Nabat membangunkan sebuah kerajaan iaitu Nabatea. Penemuan arkeologi daripada zaman ini mengesahkan populasi Nabatea bertutur dan beragama Arab (Maalouf, 2003). Dan zon kenegaraan mereka lebih tertumpu di bahagian Utara Hejaz.

Namun mereka jauh sekali berkuasa secara mutlak. Boleh kata ramai tidak suka mereka. Catatan menggambarkan Raja Aretas I sebagai “penzalim Arab”. Dan Nabatea juga pandai bermain diplomasi. Mereka menyokong Yahudi Makkabi yang dizalimi Seleucid. Tapi terkemudian, mereka berperang pula dengan Yahudi Hasmonea yang mengepung Gaza pada 100 S.M.

Apabila Nabatea menewaskan Hasmonea, pihak Seleucid pula panas hati. Kerana Nabatea dianggap terlalu kuat selepas menyelesaikan sebuah konflik (Ball, 2016). Kira buat apa pun salah. Selepas Seleucid, pihak Nabatea berkelahian pula dengan Republik Rom. Kali ini mereka tewas dan dijadikan naungan.

Rampasan Bumi Nabatea

Raja terakhir yang memerintah Nabatea merdeka adalah Aretas III. Baginda berkuasa antara 87 hingga 62 S.M. Jadi mudah kata, perdamaian dengan Rom sebenarnya bagus untuk diri sendiri. Kerana tiada empayar berani kacau mereka… sampailah Rom sendiri menjadi sebuah empayar dibawah Augustus. Sebagai sekutu baik, Rom berbesar hati memberi segala pengaruh kepada Nabatea sampai berkuasa dari Laut Merah ke Yaman.

Ibu negaranya iaitu bandar Petra menjadi sebuah pusat perdagangan pelbagai jenis bangsa. Tidak berani memberontak, bangsa Arab di Nabatea menjadi lebih bertamadun. Mereka memburu ilmu perdagangan dan pertanian ke tahap untuk memastikan persahabatan dengan Rom takkan sesekali tercabar.

Walau bagaimanapun, mereka tidak begitu menceburi sistem tulisan. Mana-mana yang menulis pun adalah dalam bahasa Aramaic – yang tidak lengkap bercerita pasal lenggok anutan dan budaya mereka. Dan pada tahun 106 (selepas Masihi), Nabatea runtuh. Kenapa?

Kerana raja Rabbel II mangkat tanpa pewaris yang bertakhta. Baginda adalah raja terakhir Nabatea. Mengambil peluang, Maharaja Trajan menghantar bala tenteranya untuk mengambil bumi Nabatea yang ditukar menjadi “Arabia Petraea”. Pengilhakan ini dikatakan sangat licin, barangkali rangkulan kuasa semata-mata tanpa pertumpahan darah (barangkali golongan bangsawan saja yang marah).

Bukan lagi Nabatea walaupun berbudaya an-Nabat, bangsa Arab Petraea ini mula menulis dalam bahasa Rom.

Wanita Nabatea

Rangka wanita yang ditemui di AlUla dipercayai hidup semasa awal zaman Empayar Rom, iaitu dalam abad terakhir Nabatea sebagai kerajaan naungan. Rangka ini dikeluarkan daripada makam untuk tujuan imbasan. Selama tujuh tahun saintis meneliti rekabentuk tulang-temulangnya, untuk mengumpulkan data berkaitan antropologi dan arkeologi.

Setelah berpuas hati, mereka menggunakan mesin cetak 3D untuk ‘cetakkan’ hasil imbasan mereka. Tujuannya adalah untuk menghidupkan wajah yang sudah lama reput ditelan zaman. Akhirnya setelah siap, mereka mengenakan hasil cetakan dengan pakaian berbudaya Arab.

Maka lengkaplah wajah Wanita Nabatea yang hari ini menarik perhatian ramai saintis untuk turun ke tapak-tapak arkeologi supaya dapat mendedahkan lagi rahsia budaya an-Nabat.

Tidak banyak yang didedahkan pasalnya, kecuali saintis bagi nama ‘Hinat’… dan dia dikeluarkan daripada makam bersama 80 rangka yang lain.

RUJUKAN:

Ball, W. (2016, Jun 10). Rome in the East: The Transformation of an Empire. Routledge. Halaman 65.

Lipinski, E. (2000). The Arameans: Their Ancient History, Culture, Religion. Peeters Publishers. Halaman 448-450.

Maalouf, T. (2003). Arabs in the Shadow of Israel: The Unfolding of God’s Prophetic Plan for Ishmael’s Line. Kregel Academic.


Sejarah Madinah Al-Munawarah: Kota Islam Bercahaya

Sebut saja Madinah, semua tahu ia merujuk kepada kota Madinah al-Munawarrah. Di kota inilah terdapatnya masjid kedua paling suci dalam agama Islam iaitu Masjid Nabawi dan makam Rasulullah s.a.w. Tetapi ada banyak maklumat tentang kota ini yang tidak diketahui orang ramai.

Kota ini terletak pada ketinggian 625 meter di atas paras laut dan berada di kawasan oasis yang subur. Di sebelah timurnya terletak kawasan lapangan lava yang terhasil akibat letusan gunung berapi yang berlaku pada 1207. Sementara pada baki tiga bahagian yang bersempadan dengan Madinah ialah kawasan bukit yang menjadi sebahagian daripada kawasan Pergunungan Hijaz.

Sejarah awal kota ini tidak banyak diketahui tetapi ramai percaya orang Yahudi sudah lama menghuni kota berkenaan. Bilangan mereka kemudiannya bertambah selepas orang Yahudi diusir dari Palestin atas arahan Maharaja Hadrian pada tahun 135 Masihi. Kabilah Arab seperti Aus dan Khazraj turut menghuni Madinah yang ketika itu dipanggil Yathrib tetapi ia didominasi oleh orang Yahudi.

Pada abad kelima Masihi, kota ini disinggahi oleh angkatan tentera Himyar diketuai Raja Tubba Abu Karib As’ad. Sebagai tanda ia terletak di bawah kekuasaan baginda, salah seorang puteranya dilantik sebagai gabenor. Bagaimanapun, penduduk Yathrib menolak kelibat figura Himyar itu dan membunuhnya.

Murka dengan tindakan mereka, Abu Karib mengarahkan kepungan dibuat ke atas kota Yathrib. Tetapi semasa pengepungan berlangsung, baginda jatuh gering dan dirawat di khemahnya. Dua orang pendeta Yahudi bernama Kaab dan Assad menghantar makanan ke khemah dan merawatnya sehingga sembuh. Malu dengan sikapnya itu, Abu Karib mengarahkan semua kepungan dihentikan dan meneruskan perjalanan ke Makkah.

Setibanya di Tanah Haram, baginda ingin memusnahkan Kaabah tetapi hasratnya ditentang dua pendeta itu. Mereka kemudian menceritakan ia merupakan binaan Nabi Ibrahim al-Khalil a.s dan menjadi simbol penting era nabi akhir zaman iaitu Nabi Muhammad s.a.w. Lantas, Abu Karib melakukan tawaf, mengurniakan kain kiswah untuk kegunaan Kaabah dan berangkat pulang ke Yaman. Kisah ini disebut dalam ayat 37, Surah al-Dukhan dan diulas panjang lebar dalam Tafsir Ibnu Katsir.

Sebelum ketibaan Islam, puak Aus dan Khazraj saling bertelagah antara satu sama lain selama 120 tahun. Situasi ini tidak dibantu oleh tindakan orang Yahudi saling melagakan mereka menerusi pakatan mereka. Yahudi Bani Qainuqa dan Bani Quraizah bersekutu dengan orang Aus sementara Yahudi Bani Nadhir berpakat dengan orang Khazraj.

Situasi pertelagahan yang tidak berkesudahan mendorong sekumpulan penduduk Yathrib bertandang ke Makkah untuk mencari Rasulullah s.a.w. Baginda kemudiannya diminta untuk menjadi orang tengah untuk menghentikan pertumpahan darah sesama mereka yang berlanjutan sejak sekian lama. Selepas Perjanjian Aqabah Pertama dimeterai, Rasulullah s.a.w kemudiannya mengutus seorang sahabat bernama Mus’ab bin Umair r.a ke Madinah sebagai guru dan pendakwah.

Dengan permusuhan kedua-dua pihak reda dan kedudukan Islam semakin kukuh di Yathrib, baginda dan 70 orang Muhajirin berhijrah ke sana dalam tempoh selang beberapa bulan. Peristiwa hijrah Rasulullah s.a.w mengubah lanskap agama dan politik Yathrib secara keseluruhannya. Sebagai tanda permusuhan telah dileraikan, kelompok Aus, Khazraj dan Yahudi Madinah yang memeluk Islam digelar orang Ansar.

Selain menukar nama Yathrib kepada Madinah dan diangkat sebagai pemimpin kota berkenaan, baginda turut bertanggungjawab menggubal Piagam Madinah. Menerusi piagam ini, ia menjamin hak semua penduduk Madinah termasuk melindungi kota itu daripada serangan pihak luar. Begitupun, pencabulan perjanjian oleh tiga puak Yahudi Madinah mengakibatkan ketiga-tiganya diusir dari Madinah dalam tempoh selang beberapa tahun.

Semasa era NIM pimpinan Rasulullah s.a.w, dua perang penting ialah Perang Uhud dan Perang Khandak. Dalam kedua-dua pertempuran ini, matlamat pihak musyrikin Quraisy Makkah ialah menakluk Madinah dan menamatkan pengaruh Islam di situ. Bagaimanapun, hasil kedua-dua pertempuran sama sekali berbeza.

Uhud menyaksikan pihak NIM mengekang mereka di Bukit Uhud. Pada awalnya, pihak NIM mencapai kekalahan tetapi sikap alpa tentera mereka menyumbang kepada kekalahan mereka. Sementara Khandak pula menyaksikan pakatan besar al-Ahzab seramai 10,000 orang menyerang Madinah tetapi terhalang akibat pengenalan taktik parit yang dicadang Salman al-Farisi r.a. Dan pada akhirnya, pakatan ini berpecah-belah dengan pihak Makkah terpaksa pulang dalam keadaan malu.

Semasa era Khulafa’ al-Rashidin, Madinah berperanan sebagai ibu negara empayar NIM yang sedang berkembang ketika itu. Selepas Muawiyah bin Abi Sufian r.a mengasaskan kerajaan Bani Umayyah, sahabat Nabi s.a.w itu tidak mengabaikan kota berkenaan. Sebaliknya, baginda melaksanakan projek mata air Ayn az-Zarqa’a bagi menjamin pengairan kota itu.

Kota tersebut kemudiannya mengalami kemelesetan ekonomi selama lapan tahun selepas memilih memihak kepada putera Zubair bin Awwam r.a, Abdullah bin Zubair r.a yang mengisytiharkan dirinya sebagai khalifah pada 684. Selepas beliau meninggal dunia pada tahun Oktober/November 692, pihak Umayyah menjauhkan diri dari Madinah semasa era Abdul Malik bin Marwan.

Keadaan hanya kembali pulih apabila Walid dan Sulaiman bin Abdul Malik menaiki takhta sebagai khalifah. Tempoh ini seiring dengan perlantikan Umar bin Abdul Aziz sebagai Gabenor Madinah pada tahun 705 Masihi. Pada ketika itu, Madinah menikmati kemakmuran ekonomi dan pertambahan populasi terutama dari Iraq.

Madinah semasa era Abbasiyah menyaksikan tiga peringkat. Peringkat pertama (749-973 Masihi) menyaksikan keamanan dan ketidakstabilan politik membelenggu Bani Abbasiyyah. Pada satu ketika, Madinah turut menyatakan kesetiaan kepada kerajaan Fatimiyyah tetapi tidak diterjemah dalam bentuk formal. Dan akhir sekali dari tahun 1151, kesetiaan kota itu diberi kepada Dinasti Zengki dan Ayubiyyah sambil mengekalkan hubungan dengan pihak Abbasiyyah.

Selepas Mesir jatuh ke tangan kerajaan Uthmaniyyah pada 1517, tradisi bantuan kewangan dan hadiah diteruskan oleh mereka. Semasa era pemerintahan Sultan Suleiman al-Qanuni, kubu pertahanan dan istana dibina di Madinah dengan satu batalion tentera ditempatkan di situ sebagai penjaga keselamatan kota itu. Pada era ini juga, kebanyakan ciri moden Masjid Nabawi dibina walaupun kubahnya belum dicat dengan warna hijau.

Semasa era Sultan Abdul Hamid II, baginda bertanggungjawab membawa Madinah memasuki era moden. Antara projek yang digerakkan ketika itu ialah sistem komunikasi radio, talian telegraf antara Madinah dengan Istanbul, loji tenaga dan landasan keretapi Hijaz. Bagaimanapun, projek landasan keretapi Hijaz gagal disiapkan akibat Perang Dunia Pertama dan kejatuhan Empayar Turki Uthmaniyyah.

Apabila Madinah kemudiannya jatuh ke tangan pengasas Dinasti al-Saud, Abdulaziz al-Saud sekitar tahun 1924-1925, ia membuka jalan kepada penubuhan negara Arab Saudi moden hari ini. Sejak itu, usaha menambahbaik infrastruktur Madinah sentiasa berjalan dari semasa ke semasa. Ini termasuklah membuka rangkaian keretapi laju Haramain pada 2018 di mana ia boleh membawa 60 juta penumpang setiap tahun termasuk tiga hingga empat juta jemaah haji dan umrah.